
Voorwoord 

Honderd  jaar  as  Kerk  op  pad! 


Kalendertyd  is  niks  anders  as  geordende  natuurtyd  nie.  Omdat  alles 
wat  die  Skeppergod  aan  die  begin  geskape  het  - die  aarde,  die  son,  die 
maan,  die  sterre  - steeds  deur  sy  almag  bewaar  en  beheer  word,  is  tyd 
uiteraard  in  die  hand  van  die  ewige  en  almagtige  God.  Tereg  het  Dawid 
in  Psalm  31  gesê:  My  tye  is  in  u hand.  Die  Kerk  op  aarde  is  deel  van 
hierdie  bestel;  hierdie  wêreld.  Nou  bestaan  die  Kerk  in  hierdie  wêreld  - 
ook  in  die  wêreldstad,  Johannesburg  - totdat  hierdie  bestel,  hierdie 
tyd,  verby  is.  Met  sy  roeping  en  taak  is  die  Kerk  noodsaaklik  in  hierdie 
tyd  en  wêreld  tot  die  tyd  van  die  Groot  Stad,  die  Nuwe  Jerusalem, 
aanbreek.  Dan  is  die  Kerk  nie  meer  nodig  in  die  stad  nie  want  die  stad 
is  dan  Kerk! 

Die  Gemeente  Johannesburg  kan  met  reg  die  moedergemeente 
genoem  word,  nie  alleen  van  die  stadsgrense  van  Johannesburg  nie, 
maar  van  'n  veel  wyer  gebied.  Saam  met  die  groei  van  die  stad,  Johan- 
nesburg,  het  ook  hierdie  gemeente  gegroei  en  ’n  belangrike  rol  gespeel 
in  die  lewe  van  die  Hervormers  wat  hulle  reeds  voor  die  begin  van 
hierdie  eeu  in  die  Goudstad  kom  vestig  het. 


Verstedeliking  oor  die  hele  wêreld  het  om  voor  die  hand  liggende  redes  nog  altyd  gepaard  gegaan  met 
sedelike  en  maatskaplike  vraagstukke.  Johannesburg  was  geen  uitsondering  nie.  In  ’n  kerklike  notule- 
boek  van  1896  staan  in  ’n  verslag  die  volgende  woorde:  de  onzedelykheid  staat  als  een  monster  op  deze 
grote  wêreldstad.  In  die  boek  Afrikaners  in  die  Goudstad.  Deel  1 , word  prof  NJ  Hofmeyr  aangehaal  dat 
hy  na  ’n  besoek  aan  Johannesburg  in  1896  gewaarsku  het  zy  maakt  een  bezoek  te  Johannesburg  voor 
de  onvasten  gevaarlyk. 

Om  die  rol  wat  hierdie  gemeente  aan  ’n  gebeurtenisryke  eeu  gespeel  het  onder  woorde  te  bring  en 
saam  te  vat,  is  ’n  onmoontlike  taak.  Dit  is  met  diepe  dankbaarheid  teenoor  die  Heer  van  die  Kerk  dat 
die  Ring  van  Johannesburg  en  ook  al  die  ander  gemeentes  wat  ’n  verwantskap  met  hierdie  unieke 
gemeente  het,  hierdie  feesgeleentheid  met  Johannesburg  deel. 

Deur  bloot  na  die  gemeente  se  lidmatetal  oor  die  jare  te  kyk,  word  dit  duidelik  dat  ook  hierdie 
gemeente  dieselfde  belewenis  gehad  het  as  ander  kerke  wêreldwyd  wat  in  die  hart  van  ’n  ontwikke- 
lende  stad  ontstaan  het.  Deur  die  uitbreiding  van  sakebedrywighede  en  industrieë,  verskuif  die 
woongebiede  weg  vanaf  die  middestad.  ’n  Jaar  na  die  stigting  van  die  Gemeente  Johannesburg,  was 
daar  437  lidmate.  In  1899  was  die  lidmatetal  2200  en  4100  in  1939.  In  1952  was  dit  1732.  Na  al  die 
afstigtings  en  al  die  ander  invloede  wat  hand  aan  hand  gegaan  het  met  die  ontwikkeling  van 
Johannesburg,  bestaan  die  gemeente  tans  uit  127  lidmate.  Terwyl  baie  ander  Kerke  in  die  omgewing 
reeds  finaal  die  deure  gesluit  het,  is  ons  dankbaar  dat  die  evangelie  steeds  elke  Sondag  in  hierdie 
gemeente  op  die  Cottesloe-koppie  verkondig  word. 

As  ’n  mens  by  ’n  baken  soos  ’n  eeufeesviering  kom,  kyk  jy  gewoonlik  terug  en  vorentoe.  As  die  Kerk  by 
so  ’n  baken  gekom  het,  doen  ons  dit  vanuit  ’n  ander  perspektief.  Ons  kyk  terug  - twee  duisend  jaar 
terug  - na  die  kruis  op  Golgota  en  daarom  vorentoe  met  hoop,  wagtend  op  die  koms  van  die  Godstad  - 
en  dan  sien  ons  kalenderjare  en  lidmategetalle  in  ’n  totaal  ander  perspektief. 

Soli  Deo  Gloria. 


Ds  Johan  Wagenaar 
Ringsvoorsitter  1977-1994 

’N  BONDIGE  OORSIG  VAN  DIE 
GESKIEDENIS  VAN  DIE  GEMEENTE 
J OHANNESBURG 


INLEIDING 

Dit  was  die  ontdekking  van  goud  in  1886  op  die 
plaas  Langlaagte,  ’n  deel  van  die  huidige  Johan- 
nesburg  wat  mense  van  heinde  en  ver  na  dié  ge- 
weste  laat  stroom  het.  Teen  September  van  daar- 
die  jaar  was  daar  reeds  sowat  4 000  mense  in 
die  gebied.  In  dieselfde  maand  het  president  SJP 
Kruger,  toenmalige  staatshoof  van  die  ZAR,  deur 
’n  proklamasie  in  die  staatskoerant  afgekondig 
dat  verskeie  plase  in  die  omgewing  tot  openbare 
delwerye  verklaar  word. 

Op  4 Oktober  1886  sou  delwery  amptelik  op 
die  plaas  Randjeslaagte  en  Langlaagte  begin.  Dit 
is  die  geboortedatum  van  die  stad  Johannes- 
burg,  soos  die  delwersdorp  die  volgende  dag 
genoem  is.  Vir  ’n  lang  tyd  was  daar  onsekerheid 
oor  na  wie  die  stad  vemoem  is.  Dié  twispunt  is 
finaal  opgelos  deur  ’n  dokument  waarin  Johann 
Rissik,  destydse  hoofklerk  van  die  Landmeter- 
generaal,  verklaar  dat  die  stad  na  hom  en  Chris- 
tiaan  Johannes  Joubert,  wat  volksraadslid  en 
Mynkommissaris  was,  vemoem  is.  Laasgenoem- 


de  was  ’n  baie  bekende  figuur  in  die  Neder- 
duitsch  Hervormde  Kerk. 

Vanweë  goud  se  onweerstaanbare  aantrek- 
kingskrag  vir  die  mens  het  die  delwersdorpie 
vinnig  gegroei.  In  1887,  ’n  jaar  na  die  stigting 
daarvan,  het  die  stad  se  inwonerstal  van  100  tot 
2 000  gestyg  en  teen  1899  was  dit  al  120  000. 
Die  merkwaardigste  feit  wat  ’n  mens  opval  wan- 
neer  gevra  word  na  die  historiese  wortels  van  die 
Nederduitsch  Hervormde  Kerk  in  Johannesburg, 
is  dat  die  eerste  gemeente  van  die  Kerk  in  die 
stad  eers  op  23  Februarie  1895  ontstaan  het  - 
dit  wil  sê  eers  bykans  tien  jaar  ná  die  stadstig- 
ting.  Dit  is  wel  so  dat  voor  1895,  vanaf  1891,  ds 
MJ  Goddefroy  vanuit  Pretoria  na  die  behoeftes 
van  die  Nederduitsch  Hervormde  lidmate  op  die 
Witwatersrand  omgesien  het.  Van  ’n  gevestigde 
gemeente  wat  op  ’n  deurlopende  basis  bearbei 
kon  word,  was  daar  egter  op  daardie  stadium 
geen  sprake  nie. 

Die  Nederduitsch  Hervormde  of  Gereformeerde 
Kerk  daarenteen  het  binne  die  eerste  jaar  na  die 
goudontdekking  ’n  gemeente  gestig  en  vinnig  uit- 


’n  Baie  oufoto  van  die  kerkraad  van  Johannesburg.  Tweede  van  links  staan 
diak  FL  Tredoux  deur  wie  die  hoeksteen  van  die  eerste  kerkgebou  geskenk  is. 
Die  ander  persone  is  onbekend. 

gebrei.  Teen  1888  het  dié  Kerk  reeds  oor  ’n  eie 
kerkgebou  in  die  stad  beskik.  In  aansluiting  hier- 
by  moet  gekonstateer  word  dat  gedurende  die 
eerste  jaar  na  die  ontdekking  van  goud  baie  van 
die  nuwe  aankomelinge  van  Suid-Afrikaanse  oor- 
sprong  op  die  Witwatersrand  afkomstig  was  uit 
die  Kaap  Kolonie,  die  Vrystaat  en  Natal.  Die  mees- 
te  van  hulle  was  vanselfsprekend  lede  van  die  Ne- 
derduitsch  Gereformeerde  Kerk  wat  destyds  in 
Transvaal  bekend  gestaan  het  as  die  Neder- 
duitsch  Hervormde  of  Gereformeerde  Kerk.  Die 
feit  dat  die  meeste  van  die  nuwe  aankomelinge 
van  buite  die  grense  van  die  ZAR  tot  bogenoemde 
Kerk  behoort  het,  is  so  vanweë  die  historiese  feit 
dat  die  Kaapse  Kerk  in  1842  sy  naam  van  Neder- 
duitsch  Hervormde  Kerk  na  Nederduitsch  Ge- 
reformeerd  verander  het. 

Die  hoofoorsaak  van  die  Nederduitsch  Hervorm- 
de  Kerk  se  aanvanklike  gebrekkige  bearbeiding 
van  lidmate  in  Johannesburg  en  die  langsame 
oorgaan  tot  die  stigting  van  die  gemeente  is  te 
wyte  aan  die  mislukte  Kerkvereniging  van  1885- 
1886  in  Transvaal.  Dit  het  die  Nederduitsch  Her- 
vormde  Kerk  op  daardie  kritiese  stadium,  toe 
groot  ontwikkelinge  in  Transvaal  plaasgevind  het, 
mank  geslaan.  Deurdat  daar  van  nuuts  af  geor- 
ganiseer  moes  word,  kon  die  Kerk  eers  op  ’n  be- 
treklike  laat  stadium  ’n  gemeente  aan  die  Wit- 
watersrand  vestig. 

Die  stigting  van  die  gemeente 

Deur  die  getroue  werk  van  ds  S Lagerwey  van 
die  Gemeente  Heidelberg  wat  sedert  1895  as  kon- 
sulent  opgetree  het,  het  die  sake  vir  die  Neder- 
duitsch  Hervormde  Kerk  aan  die  Witwatersrand 
algaande  begin  verbeter.  Met  die  stigting  van  die 
gemeente  op  23  Februarie  1895  onder  sy  leiding 
onder  die  naam  Nederduitsch  Hervormde  Ge- 
meente  van  Fordsburg  en  Johannesburg,  is  Jan 
van  Bruggen  tot  ouderling  en  Henning  J van 
Aswegen  tot  diaken  verkies.  Op  28  April  1895  is 
hulle  saam  met  JS  van  der  Walt  (ouderling)  en 
WM  Kock  (diaken)  voorgestel.  Die  gemeente  het 
toe  uit  ongeveer  30  lidmate  bestaan.  Interessant 
om  aan  te  merk,  is  dat  die  gemeente  vir  baie  jare 
onder  die  naam  Johannesburg/Fordsburg  bekend 
gestaan  het. 

Die  eerste  kerkdienste  van  die  nuutgestigte 
gemeente  is  aan  die  begin  in  die  skool  van  PG 
Herbst  gehou.  Vanaf  1896  is  die  saal  van  die 
rondgaande  hof  vir  kerkdienste  gebruik.  Skaars 
twee  jaar  later  het  ’n  groot  terugslag  die  gemeente 
getref  toe  ds  Lagerwey  op  twee-en-veertigjarige 
ouderdom  tydens  ’n  operasie  in  Den  Haag  oorlede 
is.  Die  gemeente  was  besonder  geheg  aan  ds 
Lagerwey  en  het  aanvanklik  die  hoop  gekoester 


om  hom  na  Johannesburg  te  beroep.  Gelukkig 
kon  sy  werk  voortgesit  word  onder  die  konsu- 
lentskap  van  ds  MJ  Goddefroy  wat  heel  aan  die 
begin  by  die  gemeente  betrokke  was.  Die  gebrek 
aan  voldoende  predikante  in  die  Nederduitsch 
Hervormde  Kerk  het  veroorsaak  dat  die  skriba 
van  die  Algemene  Kerkvergadering,  ds  Jac  van 
Belkum,  diep  bekommerd  was  oor  lidmate  aan  die 
Witwatersrand  wat  swak  of  glad  nie  bearbei  word 
nie. 


Ds  MJ  Goddefroy  - 
Konsulent  1896-1905. 


Teen  1899  het  die  gemeente  uit  2 200  siele  be- 
staan  en  was  ’n  eie  vaste  predikant  dringend 
noodsaaklik.  In  dieselfde  jaar  het  die  kerkraad  be- 
sluit  om  ’n  blanko  beroepsbrief  aan  ds  F van 
Gheel  Gildemeester  te  stuur  met  die  opdrag  om 
van  die  Hervormde  Gemeente  van  ’s  Gravenhage 
in  Nederland  ’n  predikant  vir  ’n  jaar  lank  te  leen. 

Die  Engelse  Oorlog  van  1899-1902  het  nie  net 
die  planne  om  ’n  vaste  predikant  (al  was  dit  net  op 
voorlopige  basis)  te  verkry  gekelder  nie,  maar  ook 
die  normale  funksionering  van  die  gemeente 
geweldig  geknou.  Die  konsulent,  ds  MJ  Goddefroy 
het  saam  met  die  Boeremagte  te  velde  getrek  en  in 
krygsgevangenskap  beland.  Vir  die  duur  van  die 
Oorlog  was  die  gemeente  egter  nie  net  herderloos 
nie,  maar  ook  sonder  ’n  kerkraad,  omdat  al  die 
lede  van  die  Gemeente  Johannesburg  se  kerkraad 
op  kommando  of  in  kiygsgevangenskap  was. 

Goddefroy  kon  darem  genadiglik  na:  ...lange  en 
bittere  krijgsgevangenschap  en  met  een  geschokt 
gestel  terugkeerde  naar  zijn  ouden  werkkring,  de 
gemeente  met  eenparigen  stemmen,  200  van 

kerkeraad  als  gemeente,  onder  dank  voor  zijn  ge- 
trouwheid  aan  land  en  volk  en  kerk,  zijn  Eerw 
weer  aanvaarde  als  Consulent  der  Gemeente. 

Tot  in  1905  het  Goddefroy  as  konsulent  die  ge- 
meente  gedien  toe  ds  LE  Brandt  van  Zoutpans- 
berg/Waterberg  in  hierdie  hoedanigheid  by  hom 
oorgeneem  het. 

Terwyl  ds  Brandt  in  die  tweede  helfte  van  1907 
in  Nederland  op  besoek  aan  sy  familie  was  en  prof 
PJ  Muller  vir  ’n  kort  periode  as  tydelike  konsulent 
van  die  gemeente  opgetree  het,  is  Brandt  op  7 
September  1907  na  Johannesburg  beroep.  Hy  het 
die  beroep  aanvaar. 

Ds  LE  Brandt  - eerste  vaste 
predikant  van  Johannesburg 

Louis  Ernst  Brandt  is  op  21  Oktober  1873  te 
Zoeterwonde  in  Nederland  gebore.  Hy  was  die 
oudste  van  agt  kinders  uit  die  huwelik  tussen  An- 
dreas  Hegelund  Brandt  en  Emilie  Marie  Dorotheé 
Labouchere.  Die  Brandts  se  voorsate  was  Dene  en 
die  Labouchere’s  was  nasate  van  ’n  ou  Nederland- 
se  aristokratiese  geslag. 

Aangesien  Louis  Emst  Brandt  uit  ’n  patristiese 
geslag  gestam  het,  behorende  tot  een  van  die 
vooraanstaande  families  van  Nederland  wat  boon- 
op  welaf  was,  het  hy  ’n  besondere  bevoorregte 
jeug  gehad.  Hy  het  vir  sy  tyd  die  beste  opleidings- 
en  ontwikkelingsgeleentheid  gehad  wat  ’n  jonge- 
ling  beskore  was. 

Gedurende  sy  universiteitsopleiding  het  hy  on- 
dubbelsinnig  blyke  gegee  van  sy  veelsydigheid  en 
uitmuntende  leierseienskappe.  Tydens  dié  fase 
van  sy  lewe  het  hy  ondermeer  wêreldkampioen- 
skapstatus  bereik  in  watersport. 

Op  28  Augustus  1902  het  hy  in  die  huwelik  ge- 
tree  met  Johanna  van  Warmelo  van  Transvaal.  Sy 
was  ’n  dogter  van  ds  NJ  van  Warmelo,  vroeëre 
Hervormde  predikant  van  Heidelberg.  Sy  word  ge- 
denk  as  gevierde  Boere-heldin  gedurende  die 
Engelse  Oorlog  van  1899-1902. 

Toe  ds  LE  Brandt  op  16  Februarie  1908  in  Jo- 
hannesburg  as  predikant  van  die  gemeente  beves- 
tig  is  deur  prof  PJ  Muller  was  dit  ’n  geleentheid 
van  buitengewone  betekenis  vir  die  Nederduitsch 
Hervormde  Kerk.  Twee-en-twintig  jaar  na  die  stig- 
ting  van  Johannesburg,  en  dertien  jaar  na  die  tot- 
standkoming  van  die  gemeente,  kon  die  eerste 
voltydse  Hervormde  predikant  hom  aan  die  Wit- 
watersrand  vestig. 

Onder  blyke  van  groot  belangstelling  het  Brandt 
sy  intreepreek  na  aanleiding  van  Hebreërs  12:  1,2 
gehou,  toe  hy  die  versamelde  skare  toegespreek 
het  in  die  Vrymesselaarsaal  in  Pleinstraat,  wat  in 
daardie  dae  gedien  het  as  samekomsplek  vir  die 


gemeente.  Van  hierdie  historiese  geleentheid  het 
Brandt  gesê: 

Dit  is  nu  de  derde  maal  in  mijn  leven  dat  ik  zulk 
een  dag  bewef  en  nu  ben  ik  ingeleid  in  een  ge- 
meente  met  unlimited  possibilities.  Johannesburg 
is  een  groote  stad  met  een  zeer  gemengde  bevolk- 
ing  en  er  is  werk  onder  de  menschen  van  onze 
eigen  gemeente  zoo  verscheiden  dat  al  de  gaven  en 
krachten  van  een  predikant  gebruikt  kunnen  wor- 
den.  Het  is  wel  een  groote  verantwoordelijkheid 
maar  ook  wel  heerlijk  om  te  voelen  dat  er  zooveel 
nuttig  werk  is.  Niet  meer  zooveel  tijd  verloren  aan 
reizen  en  trekken  en  een  meer  ontwikkeld  gehoor 
en  meer  geregeld  volle  kerken. 

Op  hierdie  stadium  kon  Brandt  ook  rapporteer 
dat  die  lidmate  se  gesindheid  jeens  die  pastorie- 
gesin  heel  positief  was: 

Voorlopig  schijnen  de  menschen  vol  goeden  moed 
voor  ons  en  allen  even  vriendelijk,  dat  zal  wel  niet 
altijd  zoo  blijven  maar  wij  worden  hier  ten  minste 
niet  met  een  vooroordeel  ontvangen. 

Die  eerste  pastorie  van  die  Hervormde  Kerk  in 
Johannesburg  was  ’n  huis  wat  die  kerkraad  teen 
R24.00  per  maand  gehuur  het  en  was  op  die  hoek 
van  Bok-  en  Nuggetstraat  geleë.  Johanna  Brandt 
het  haar  ouers  in  ’n  brief  ’n  blik  in  en  om  die  huis 
gegee: 

Zeven  kamers,  badkamer  pantry  en  keuken, 
maar  buiten  is  alles  vreeslijk  beknopt  en  dat  is  erg 
jammer  voor  de  kinderen  die  zoo  vrij  en  ruim 
gewend  zijn. 


Ds  LE  Brandt  1908-1923.  Hy  was  die 
eintlike  baanbreker  in  die  gemeente  se 
geskiedenis. 


In  die  jong  ontwikkelende  stad  was  daar  op  die 
stadium  nog  nie  ’n  behoorlike  infrastruktuur  van 
munisipale  dienste  om  die  groot  toeloop  van  men- 
se  te  akkommodeer  nie.  Iets  van  hierdie  ongemak- 
like  toestand  blyk  uit  Johanna  Brandt  se  vertel- 
lings  uit  daardie  tyd: 

Het  is  alles  behalve  aangenaaam  hier  - u zoud 
het  ook  vreeslijk  vinden  in  deze  drukke  buurt. 
Mijnheer  van  den  Broek  (die  destydse  skriba  van 
die  gemeente)  dacht  dat  hij  ons  een  groot  plezier 
zou  doen  door  voor  ons  een  groot  huis,  een  dubbele 
verdieping.  duur  en  dejïig  te  huren  aan  de  tram  lijn 
en  vlak  bij  het  spoorstation  maar  de  goede  man 
weet  niet  hoe  wij  het  hadden  in  Pietersburg  en  hoe 
wij  gesteld  zijn  op  onse  vrijheid.  Wij  zullen  niet 
lang  hier  blijven. 

De  sanitary  system  hier  is  werkelijk  schandalig 
slecht.  Al  de  huizen  hebben  groote  vuil  water  tanks 
die  een  of  twee  keer  in  de  week  door  kafjirs  leeg 
gemaakt  worden  en  dan  wordt  het  water  in  groote 
karren  weg  gereden.  Welk  een  gesukkel,  zal  u 
zeggen  en  dat  is  ook  zoo.  De  tanks  worden  nooit 
schoon  gemaakt  en  ruiken!  Waaraan  zal  ik  de  reuk 
vergelijken?  O.  ik  heb  het!  Boldoot!  precies  Boldoot! 
en  het  is  niet  daarvan  dat  de  menschen  hier 
zooveel  koorts  en  typhus  hebben,  dat  kunt  u begrij- 
pen.  Wij  hebben  onze  tanks  schoongemaakt  en  met 
Jeyes'  Fluid  gewasschen,  maar  wat  helpt  dat  als 
de  tanks  van  de  buren  rondom  ons  nog  de  heer- 
lijke  Boldoot  lucht  hebben?  En  dan  is  het  hier  een 
stof  boel,  zooiets  kan  u u niet  voorstellen.  Trams 
elke  vijf  minuten.  motors,  jietsen.  karren.  paarden, 
treinen.  nog  geen  oogenblik  stil,  en  dikke  wolken 
stof  zoodat  een  mensch  geen  deur  of  venster  open 
kon  zetten.  Het  regent  nu  nogal  veel  maar  dat  helpt 
bijna  niets  - een  paar  uur  na  een  stort  bui  stuift 
het  al  weer.  Dan  hebben  wij  ongedierten  in  het 
huis,  rook  in  de  keuken,  Joodjes  die  vloeken  voor 
en  achter  en  op  zij,  en  brutale  kajjirs!  Is  dat  niet 
een  kapittel  van  narigheden? 

Die  beskrewe  toestande  het  daartoe  bygedra  dat 
die  Brandts  besonder  bediywig  was  gedurende  die 
eerste  paar  maande  van  hulle  verblyf  in  Johan- 
nesburg.  Terwyl  ds  Brandt  met  koorsagtige  haas 
met  sy  pastorale  arbeid  begin  het,  was  Johanna 
daagliks  uithuisig,  of  besig  met  die  onderhande- 
ling  met  eiendomsagente  of  doenig  met  die  besig- 
tiging  van  huise,  naarstigtelik  op  soek  na  ’n  beter 
tuiste. 

Op  15  April  1908  het  die  Brandt-gesin  verhuis 
na  ’n  ander  huurhuis  in  Ameshofstraat  53,  Braam- 
fontein.  Dié  netjiese  dubbelverdieping  huis  was 
hoog  geleë,  verwyder  van  druk  verkeer  en  lugbe- 
soedeling  wat  hulle  vorige  tuiste  so  ’n  onaangena- 
me  woonplek  gemaak  het. 

Terwyl  LE  Brandt  nog  konsulent  van  Johannes- 
burg  was,  het  hy  dikwels  teenoor  sy  vrou  opgemerk: 
...dat  de  toestand  van  de  kerk  in  Johannesburg 
zoo  wanhopig  is,  dat  hij  voelde  alsof  hij  daarheen 
moest  gaan  om  alles  in  orde  te  maken. 

Dit  was  juis  dié  wanhopige  toestand  waarin  die 
Kerk  aan  die  Witwatersrand  verkeer  het  wat 
meegebring  het  dat  die  gemeentelike  arbeid  aan 
die  Witwatersrand  nog  hoër  eise  aan  Brandt  as 


predikant  sou  stel,  as  wat  dit  die  geval  in  die  Ge- 
meentes  Zoutpansberg  en  Waterberg  was. 

Aan  die  begin  van  die  eeu  was  die  oorgrote  meer- 
derheid  van  die  lidmate  aan  die  Witwatersrand 
boere  wat  daarheen  getrek  het  omdat  hulle  van- 
weë  die  oorlogsverwoesting  en  droogtes  in  so  ’n 
mate  verarm  het,  dat  hulle  nie  meer  ’n  mens- 
waardige  bestaan  op  die  plase  kon  maak  nie.  On- 
gelukkig  was  dié  mense  totaal  onvoorbereid  vir 
die  eise  wat  verstedeliking  stel.  Hoewel  hulle  af- 
stammelinge  was  van  Europese  voorouers  met  'n 
stedelike  tradisie,  het  daar  reeds  sedert  die  Kom- 
panjiesjare  aan  die  Kaap  geleidelik  ’n  ontwikke- 
ling  van  stadsvervreemding  plaasgevind.  Die  VOC 
se  primêre  doelwit  aan  die  Kaap  was  om  landbou 
aan  die  Kaap  te  stimuleer  ten  einde  die  Kaap  as 
verversingspos  vir  die  seeverkeer  tussen  die  Ooste 
en  Weste  te  laat  slaag.  Onnodig  om  te  sê,  verste- 
deliking  is  hierdeur  teëgewerk.  Met  die  geleidelike 
besetting  van  die  binneland  deur  die  koloniste 
gedurende  die  agtiende  en  negentiende  eeu  en  die 
Groot  Trek  daama,  het  die  Afrikaner  nog  verder 
vervreemd  geraak  van  ’n  stedelike  leefwyse.  In  die 
lig  hiervan  was  trekkers  na  die  Grootstad  onver- 
moënd  om  die  uitdagings  van  die  stedelike  feno- 
meen  en  ’n  kapitalistiese  mynbou-ekonomie  die 
hoof  te  bied.  Onder  pioniersomstandighede  in  die 
binneland  is  die  Afrikaner  van  die  agtiende  en  ne- 
gentiende  eeu  gebrei  om  onder  moeilike  omstan- 
dighede  van  afsondering  te  oorleef.  Hierdie  ag- 
rariese  bestaan  het  egter  daartoe  bygedra  dat  hul- 
le  sosiale,  opvoedkundige  en  ekonomiese  mobi- 
liteit  ontoereikend  was  om  hulleself  in  die  radi- 
kaal  vreemde  lewe  in  die  stad  te  handhaaf.  Talle 
van  hierdie  onvoorbereide,  ontwrigte  en  verarm- 
des  het  onvermydelik  besitlose  plakkers  of  huur- 
ders  onder  haglike  omstandighede  geword. 

Die  grootste  persentasie  Afrikaners  en  uiteraard 
ook  die  meeste  lidmate  van  die  Hervormde  Kerk  in 
Johannesburg  het  in  Vrededorp  en  Burgersdorp 
gewoon.  Dié  woonbuurtes  was  die  konsentrasie- 
punt  van  die  ekonomies  en  sosiaal  mees  verswak- 
te  Afrikaners  aan  die  Rand.  In  die  meeste  gevalle 
was  hierdie  dele  se  bewoners  se  huise  minder- 
waardige  wonings  wat  van  sink,  seil  en  hout  op- 
gerig  is.  Burgersdorp  was  ondermeer  slegs  deur  ’n 
nou  straatjie  van  die  Indiërlokasie  geskei.  Baie 
Afrikaners  sowel  as  swartes  het  binne  die  Indiër- 
lokasie  gewoon,  terwyl  Indiërs  weer  as  plakkers  in 
Burgersdorp  gewoon  het.  Dit  alles  het  bygedra  dat 
’n  groot  deel  van  die  nuwe  aankomelinge  in  die 
stad  sedelik  en  moreel  verword  het. 

Slegs  ’n  maand  na  Brandt  se  bevestiging  as  pre- 
dikant  van  Johannesburg  is  hy  neergevel  deur  ’n 
ernstige  aandoening  van  tifus.  Vir  noodsaaklike 
mediese  behandeling  is  hy  opgeneem  in  die  Room- 
se-sanatorium  in  Kensington.  Op  daardie  stadium 
het  die  gesin  nie  oor  die  fondse  beskik  om  die 

mediese  uitgawes  te  bestiy  nie,  en  moes  noodge- 
dwonge  die  geld  by  ’n  vriend  van  Johanna,  Andrew 
Brown,  ’n  Engelse  predikant  in  Johannesburg, 
leen.  Gelukkig  het  Brandt  in  so  ’n  mate  herstel  dat 
na  agt  dae: 

...kwam  hij  thuis  in  een  tram,  nog  wel  zwak  en  erg 
afgevallen  en  geen  beauty  rneer  met  zijn  stoppel- 
baardje  en  holle  oogen,  maar  toch  weer  thuis. 


diens  wat  hy  elke  Sondag  gehou  het,  het  hy 
dwarsdeur  sy  bedieningstyd  in  Johannesburg  ten 
minste  twee  buitedienste  per  Sondag  gehou.  Met 
die  verloop  van  tyd  het  die  buitediensplekke  die 
volgende  geword:  Aurora-Wesmyn,  Benoni,  Boks- 
burg,  Booysenkamp,  Brakpan,  Bramley,  Eden- 
vale,  Eikenhof,  Elsburg,  Finetown,  Fontainebleau, 
Germiston,  Kenilworth.  Langlaagte,  Lyndhurst, 


Inwyding  van  die  eerste  kerkgebou  1 2 September  1 908. 


Die  toegewyde  pastor  het  na  dié  ongesteldheid 
hom  geen  behoorlike  kans  op  herstel  gegun  nie, 
en  op  8 Julie  dieselfde  jaar  het  hy  onverwags  in  ’n 
koma  voor  die  pastorie  neergesak.  Die  huisarts, 
dr  Pettavel  se  diagnose  en  advies  was: 

...dat  zijn  hart  niet  sterk  is  en  dat  hij  zijn  eigen  een 
beetje  beter  moet  oppassen  in  het  vervolg.  Zijn  val 
kwam  door  de  overspanning  in  zijn  werk  kreeg  hij 
een  aanval  van  heart  failure.  Lou  mag  zich  niet  te 
veel  inspannen  en  dr  Pettavel  zou  graag  willen  dat 
hij  nooit  weer  op  een  jlets  zat  maar  Lou  kan  zijn 
fiets  niet  missen  en  moet  het  nu  maar  een  beetje 
kalmer  aanleggen. 

Dit  was  inderdaad  op  daardie  tydstip  onmoontlik 
vir  Brandt  om  met  sy  fiets  weg  te  doen,  aangesien 
dit  sy  enigste  vervoermiddel  was  om  in  sy  gegewe 
situasie  sy  ampsverpligtinge  na  te  kom.  Dieselfde 
het  ook  gegeld  ten  opsigte  van  sy  tandem  waar- 
mee  hy  sy  vrou  moes  meeneem  wanneer  omstan- 
dighede  dit  vereis  het. 

Die  oppervlakte  van  Brandt  se  werkkring  aan  die 
Rand  was  weliswaar  kleiner  as  die  van  sy  vorige 
gemeente;  daarenteen  was  die  omvang  van  sy  ar- 
beid  op  die  Witwatersrand  in  ’n  gemeente  wat  van 
Newlands  tot  by  Springs  gestrek  het,  egter  veel 
groter.  Sonder  om  homself  ooit  te  ontsien,  het  hy 
letterlik  dag  en  nag  gewerk.  Oor  die  hele  Witwa- 
tersrand  het  hy  mense  opgespoor  en  aangespoor 
en  kerk  toe  gebring.  Bo  en  behalwe  die  een  ere- 


Maraisburg,  Krugersdorp,  Turffontein,  Strydpan, 
Newlands,  Rietvlei,  Regentspark,  Springs,  Vereeni- 
ging,  Ophirton,  Zandfontein,  La  Rochelle,  die  Duit- 
se  skool  in  Holstraat  en  Heilbron.  Op  meeste  van 
hierdie  plekke  het  hy  ook  beurtelings  die  sakra- 
mente  bedien. 

Dit  is  nie  vreemd  dat  sy  atletiese  gestel  hierdie 
druk,  gepaardgaande  met  al  sy  ander  verpligtinge, 
nie  kon  uithou  nie.  Sonder  sy  wete  het  Johanna 
sy  ouers  versoek  om  hulle  finansieel  te  steun  om 
’n  motorfiets  met  ’n  syspan  aan  te  skaf.  Hiervoor 
het  hulle  R20.00  aangestuur. 

Voltooiing  van  kerkgebou 

Een  van  die  eerste  take  wat  Brandt  in  sy  nuwe 
gemeente  aan  homself  gestel  het,  was  om  die  on- 
voltooide  kerkgebou  van  die  gemeente  in  gebruik 
te  neem.  Dié  gebou  is  na  die  Oorlog  opgerig  op  die 
hoek  van  Hull-  en  Agstestraat.  Op  4 Maart  1905 
is  die  hoeksteen  gelê  deur  genl  Louis  Botha,  maar 
ongelukkig  is  die  bouwerk  daama  nie  voltooi  nie. 
Dit  was  derhalwe  ook  nie  geskik  vir  gebruik  nie 
aangesien  die  dak  en  mure  net  so  gestaan  het. 
Brandt  het  besef  dat  vir  die  welwese  van  die  ge- 
meente  dit  noodsaaklik  was  om  ’n  vaste  kerkplek 
te  hê.  Daar  was  veral  ’n  dringende  behoefte  aan 
mimte  vir  katkisasie  en  Sondagskoolonderrig. 

Die  geskiedenis  van  die  oprigting  van  dié  kerkge- 
bou  gaan  terug  na  die  kerkraadsvergadering  van 
5 November  1897  toe  besluit  is  om  vir  die  ge- 
meente  grond  aan  te  vra  by  die  ZAR-regering.  Op 
30  April  1898  verneem  die  gemeentevergadering 
dat  aan  die  gemeente  die  volgende  eiendomme 
toegesê  is:  Ses  standplase  in  Vrededorp,  ses  in 
Fordsburg  en  ses  in  Braamfontein.  Daarby  moet 
in  berekening  gebring  word  dat  nog  voor  die  stig- 
ting  van  die  gemeente,  sestien  standplase  in 
Joubertpark  en  'n  deel  van  die  Von  Brandisplein 
ook  deur  die  destydse  owerheid  aan  die  Her- 


verkoop  het. 

Dit  blyk  dat  laasgenoemde  twee  eiendomme  op 
Pretoria  se  gemeente  se  naam  geregistreer  was. 
Voorts  kom  dit  voor  asof  Pretoria  se  kerkraad  son- 
der  oorlegpleging  met  die  Gemeente  Johannesburg 
genoemde  eiendomme  vervreem  het. 

Op  13  November  1906  het  Johannesburg  se  kerk- 
raad  die  Kommissie  van  die  Algemene  Kerkver- 
gadering  versoek  om  de  zaak  oj  vordering  tegen  de 
Gemeente  Pretoria  langs  kerklijke  weg  te  behande- 
len. 

Die  skiywe  aan  die  Kommissie  van  die  Algemene 


Ds  LE  Brandt  saam  met  die  groep  katkisante  van  1921.  Voor  sit  sy  seun  Louis. 


vormde  Kerk  toegeken  is.  Dus,  teen  die  einde  van 
die  vorige  eeu  was  die  Hervormde  Kerk  in  Johan- 
nesburg  in  der  waarheid  ryk  aan  grondbesit. 

Ongelukkig  is  sommige  van  hierdie  eiendomme 
wederregtelik  verkoop  en  is  die  ander  nie  behoor- 
lik  op  die  naam  van  die  gemeente  geregistreer  nie. 
Ná  die  Engelse  Oorlog  moes  die  gemeente  uitvind 
dat  in  Vrededorp  slegs  een  standplaas  op  die 
naam  van  die  gemeente  geregistreer  was.  In  die 
begin  van  1904  is  ander  standplase  van  die  Kerk 
in  Vrededorp  wat  van  die  gemeente  vervreem  is  en 
in  die  hande  van  die  Wesleyaanse  gemeente  ge- 
kom  het  weer  teruggekoop  vir  ’n  bedrag  van 
R200-00. 

In  1908  het  die  gemeente  die  skamele  bedrag 
van  R1  000-00  van  Pretoria  se  kerkraad  ontvang 
vir  die  eiendomme  te  Joubertpark  en  Von  Bran- 
displein  wat  Pretoria  se  kerkraad  wederregtelik 


Kerkvergadering  meld  ook  dat  Johannesburg  se 
kerkraad:  heeft  rechtsgeleerd  advies  bekomen, 
doch  alvorens  daarop  te  ageer  wenscht  zij  (di  die 
Johannesburg  kerkraad)  nog  een  laaste  poging 
aan  te  wenden  om  met  de  zuster  Gemeente  die 
zaak  in  de  minne  te  schikhen. 

Nadat  die  Kommissie  van  die  Algemene  Kerk- 
vergadering  oor  die  saak  met  Pretoria  se  kerkraad 
gehandel  het,  is  die  bedrag  van  R1  000-00  waar- 
na  eerder  verwys  is,  aan  Johannesburg  betaal. 

Bo  en  behalwe  die  terugbetaling  wat  Johannes- 
burg  ontvang  het,  moes  die  gemeente  skouer  aan 
die  wiel  sit  om  ’n  volwaardige  standplaas  te  kon 
bekostig. 

Op  6 Junie  1908  is  die  tender  vir  die  gedeeltelike 
voltooiing  van  die  gebou  toegestaan  aan  die  firma 
Brink  en  Viljoen.  Op  die  tydstip  is  besluit  om  net 
oor  te  gaan  tot  die  bou  van  ’n  preekstoel,  die  aan- 

bring  van  ’n  klankbord  en  die  installering  van 
elektrisiteit.  Brandt  het  aanbeveel  dat  200  stoele 
gekoop  moes  word  wat  deur  lidmate  teen  50c  per 
stoel  gekoop  kon  word.  Op  die  vergadering  is  op 
Brandt  se  voorstel  eenparig  aanvaar  dat  dié  kerk- 
gebou  voortaan  bekend  sou  staan  as:  Westerkerk. 

Gedurende  die  naweek  van  12-13  September 
1908  is  die  kerkgebou  feestelik  in  gebruik  ge- 
neem.  Brandt  vertel  daarvan: 

...om  drie  uur  begonnen  wij  door  met  al  de  pre- 
dikanten  die  er  waren  te  uersamelen  op  de  trap 
van  de  kerk.  Daar  hield  Van  den  Broek  een  korte 
toespraak  als  secr.  van  de  bouw  commissie  en 
overhandigde  aan  mij  de  sleutel  van  de  voordeur 
die  ik  met  een  paar  toepasselijke  woorde  opende. 
Daarmee  maakten  wij  een  soort  van  kleine  optocht 
naar  de  voordeur  die  ik  opende  in  den  Naam  des 
Vaders  en  des  Zoons  en  des  Heiligen  Geestes, 
waama  wij  binnen  gingen.  Eerst  de  predikanten 
en  kerkraadsleden  en  daarna  de  gemeente.  Het 
duurde  heel  lang  voordat  iedereen  binnen  was  en 
een  plaats  had. 

Er  waren  ongeveer  400  stoelen  maar  er  hebben 
tot  het  einde  toe  voortdurend  menschen  in  de  gang- 
paden  gestaan  zoodat  ik  reken  dat  er  naby  de  500 
menschen  in  de  kerk  moeten  geweest  zijn.  Ik  hield 
eerst  de  inwijdingspreek  na  aanleiding  van  1 Kon 
18:2  lb  en  v 30c  en  Prof  Muller  sprak  daama  nog 
kort  tot  de  gemeente,  als  oud  consulent  en  als 
Moderator  van  onze  Kerk.  Het  was  een  mooie 
plechtigheid  die  alles  heel  goed  ajliep.  Gisteren 
avond  hield  Ds  Ruysch  v Dugteren  de  Voorberei- 
ding  naar  aanleiding  van  de  toren  van  Babel  en 
sprak  heel  goed  voor  een  tamelijk  gevulde  kerk. 
Van  morgen  was  de  kerk  weer  heeltemal  vol  toen 
Ds  du  Toit  het  Heilige  Nagmaal  bediende,  waarbij 
ik  hem  ook  hielp,  en  nu  zal  ik  nog  van  avond  de 
dankzegging  houden.  Onze  kerk  is  dus  goed 
ingewijd  en  in  gebruik  genomen  en  voldoet  heel 
goed  aan  alle  eischen.  Het  electrische  licht  is 
prachtig  helder.  De  preekstoel  is  eenvoudig  mooi 
en  het  geheel  maakt  een  goeden  indmck. 

Er  is  een  goede  stemming  onder  de  gemeente  en 
iedereen  is  blij  dat  nu  onze  eigen  kerk  klaar  is.  Wij 
hebben  een  paar  zeer  gezegende  dagen  gehad. 

Hoewel  die  kerk  ingewy  is,  is  die  plafon  eers  ’n 
paar  jaar  later  ingesit.  In  Julie  1912  is  die  kerk  se 
mure  vir  die  eerste  keer  aan  die  buitekant  gepleis- 
ter  en  eers  in  1923  van  permanente  banke  voor- 
sien. 


Voortdurende  finansiële  probleme: 

Die  rede  dat  dit  so  lank  geneem  het  om  die  kerk- 
gebou  heeltemal  te  voltooi,  setel  in  die  feit  dat  vir 
die  hele  duur  van  Brandt  se  verblyf  in  die  ge- 
meente  daar  ’n  onophoudelike  worstelstryd  was 


om  die  gemeente  se  finansies  te  laat  klop.  Die  ver- 
naamste  oorsaak  van  die  beroerde  geldelike  toe- 
stand  van  die  gemeente  was  te  wyte  aan  armoede 
en  gebrek  aan  offervaardigheid  by  die  lidmate.  Die 
pastoriegsin  moes  ook  hieronder  ly,  aangesien  die 
betaling  van  Brandt  se  traktement  voortdurend 
agterstallig  was.  Soms  was  die  toestand  in  die 
gemeente  so  haglik  dat  die  predikant  van  sy  trak- 
tement  vir  die  kerkraad  teruggegee  het.  Brandt  is 
in  1907  beroep  teen  ’n  jaarlikse  traktement  van 
R800.00.  In  1919  het  hy  vir  die  eerste  keer  in 
twaalf  jaar  ’n  verhoging  gekry  toe  sy  traktement 
met  R100.00  ’n  jaar  verhoog  is.  Daar  is  altoos  ge- 
poog  om  op  verskillende  maniere  geld  in  te  samel. 
Brandt  het  selfs,  net  soos  wat  dit  die  geval  in 
Zoutpansberg  was,  by  die  Selborne’s  aangeklop 
om  steun.  Lx>rd  Selbome  het  Milner  opgevolg  as 
Britse  Hoë  Kommissaris  in  Suid-Afrika. 

Eerw.  Ds  LE  Brandt  verklaarde  met  zijn  echt- 
genoots  op  Zondag  4 April  by  Lady  Selborne  te 
hebben  geweest  met  het  volgende  resultaat.  Dat  de 
diakenen  met  lijsten  rond  zullen  gaan  om  deze 
voor  een  bedrag  te  teeken  en  het  geld  daamit  ge- 
geven  zoo  deze  lijsten  voldoende  opbrengen  zal 
Eerw.  Ds  LE  Brandt  weder  naar  Lady  Selbome 
gaan  om  verder  geholpen  te  worden  bij  vrienden 
van  Lady  Selbome.  Eerst  moeten  de  leden  toonen 
dat  ze  willen.  Dan  kunnen  wij  hulp  verwachten. 

Die  kerkraad  wou  egter  nie  gebruik  maak  van 
hulp  uit  daardie  oord  nie,  omdat  hulp  vir  hulle 
kerk  afkomstig  van  Engelse  en  ander  mense  vir 
hulle  onaanneemlik  was.  In  ’n  skiywe  in  1914  aan 
die  gemeente  het  Brandt  hom  met  die  standpunt 
van  die  kerkraad  vereenselwig.  Hy  merk  in  die  ver- 
band  op: 

Het  is  een  zeer  ongezond  beginsel,  dat  men 
andere  menschen  laat  betalen  voor  zijn  eigen 
geestelijke  behoeften. 

Hy  sou  egter  nie  by  hierdie  beginsel  kon  bly  nie, 
en  sou  hom  weer  telkens  tot  nie-lidmate  en  pri- 
vaat  instansies  moes  wend  vir  geld  om  kop  bo 
water  te  hou.  Teen  1915  was  die  finansiële  posisie 
van  die  gemeente  so  treurig,  dat  Johanna  Brandt 
in  die  gemeenteblad  'n  ope  brief  aan  die  gemeente 
se  susters  geskryfz  het  waarin  sy  ondermeer  die 
volgende  bewering  maak: 

Wanneer  ik  u vertel,  dat  uw  leeraar  voor  de 
maand  Augustus  maar  R46.00  salaris  ontving  en 
voor  September  en  October  nog  geen  penny,  dan 
moet  u met  mij  instemmen,  dat  er  een  verandering 
moet  komen.  Er  is  bepaald  gebrek  in  de  Pastorie, 
en  ik  ben  verplicht  u te  vragen,  zusters  van  onze 
gemeente,  om  uw  invloed  te  gebmiken,  zoodat  er 
voorspoed  en  voomitgang  mag  komen,  en  uw  le- 
raar  met  een  onbezwaard  gemoed  en  met  al  de 
liefde  van  zijn  hart  zijn  werk  onder  u mag  voort- 
zetten. 

In  dieselfde  skrywe  vestig  Johanna  Brandt  die 

aandag  op  haar  man  se  druk  werkprogram: 

Ga  eens  n kerkbriejje  na  en  bestudeer  het 
maandelikse  programma  - de  diensten  en  buiten- 
diensten,  de  sacramenten  en  vergadering  en  cate- 
cisatie  klassen  - en  denk  aan  die  werkzaamhe- 
den  die  niet  op  het  programma  staan  - de  huwe- 
liken  en  begrafenissen,  de  zieken,  die  bezocht 
moeten  worden,  de  administratie  van  kerkzaken 
en  de  overgrote  massa  schrijfwerk  en  correspon- 
dentie.  En  vraag  uzelf  dan  af  of  één  man  dat  alles 
kan  behartigen  en  nog  het  grote  werk  van  huisbe- 
zoek  daarbij  kan  doen.  Ik  moet  u ernstig 
waarschuwen,  dat  er  te  veel  gevergd  word  van 
de  geestelike  en  Lichamelike  krachten  van  u le- 
raar. 

Verskeie  redes  kan  aangevoer  word  waarom  die 
gemeentelede  so  gesukkel  het  om  hulle  predikant 
na  behore  te  onderhou.  In  die  eerste  plek  was 
daar  hulle  eie  armoede  wat  offervaardigheid  ge- 
kortwiek  het.  In  die  tweede  plek  was  die  oorgrote 
getal  lidmate  nog  nie  gewoond  aan  reëlmatige 
kerklike  bearbeiding  en  die  daaruit  voortspruiten- 
de  verpligtinge  wat  op  hulle  gelê  was  nie.  In  die 
derde  plek  moet  in  gedagte  gehou  word  dat  die 
Nederduitsch  Hervormde  Kerk  tot  en  met  die  uit- 
breek  van  die  Engelse  Oorlog  in  1899  die  staats- 
kerk  was,  waartydens  predikante  deur  die  rege- 
ring  betaal  is. 

Ten  spyte  van  dit  alles  het  Brandt  volhardend 
voortgegaan  om  sy  roeping  te  vervul.  Aan  al  die 
fasette  van  die  pastoraat  waarna  sy  vrou  hierbo 
verwys  het,  het  hy  inderdaad  toegewyd  aandag 
geskenk.  Hy  doen  egter  nog  meer  as  wat  daar  in 
sy  dae  van  ’n  gemeentepredikant  verwag  is.  Hy 
begin  ’n  gemeenteblad  wat  hy  maandeliks  getrou 
versorg  het.  Reeds  in  1909,  ’n  jaar  na  sy  aan- 
koms  in  Johannesburg,  rig  hy  ’n  Christelike 
Jongelingsvereniging  op  om  die  jeug  by  die  ge- 
meente  se  aktiwiteite  te  betrek.  Met  oorgawe  het 
hy  by  die  katkisasie-  en  Sondagskoolonderrig 
leiding  geneem  en  dit  met  groot  erns  in  die 
gemeente  bevorder.  Die  hulpbehoewendes  is  met 
die  beperkte  middele  wat  daar  was,  versorg.  Die 
Zusters  Vereeniging  wat  in  1912  in  die  gemeente 
gestig  is,  vergader  dikwels  onder  sy  leiding  in  die 
Westerkerk. 

Onder  sy  presidium  het  hy  met  waardigheid  die 
vergaderings  van  die  ampte  en  gemeente  gelei, 
en  dit  ook  telkens  as  geleentheid  benut  om  die 
ampsdraers  en  lidmate  toe  te  rus  vir  hulle  roe- 
ping  in  die  wêreld. 

Uit  die  kerkraadsnotules  van  dié  periode  van  sy 
bediening,  kom  die  verskynsel  van  twis  tussen 
kerkraadslede,  maar  ook  tussen  kerkraadslede 
en  lidmate,  en,  lidmate  onderling  opvallend  dik- 
wels  na  vore.  Vir  Brandt  was  dit  ’n  pynlike  aan- 
geleentheid  waaroor  hy  dikwels  gepraat  en  ge- 
preek  het.  By  geleentheid  van  ’n  kerkraadsver- 


gadering  het  hy  oor  die  verskynsel  ’n  veelseggen- 
de  opmerking  gemaak: 

Hierna  volgt  nog  een  langdurige  bespreking, 
naar  aanleiding  waarvan  de  Voorzitter  opmerkt 
dat  naar  zijn  meening  in  de  gemeente  over  kwade 
vriendschap  gesproken  word  op  een  zeer  onchris- 
telijke  wijze.  Zijn  ondervinding  is  trouwens,  dat  in 
Z.Afrika  alles  tot  persoonlijke  kwesties  wordt 
teruggebracht  en  de  vraag  van  beginselen  buiten 
beschouwing  wordt  gelaten.  Hij  licht  dat  met  voor- 
beelden  toe  en  vraagt  of  er  in  de  vergadering  ie- 
mand  is,  die  durft  zeggen,  dat  er  iemand  is  tegen 
wie  hij  iets  heeft,  of  die  iets  tegen  hem  heeft. 

Ten  spyte  daarvan  dat  talle  lidmate  geestelik 
veragter  het  vanweë  baie  jare  se  pastorale  ver- 
waarlosing,  was  daar  altyd  diegene  wat  met 
verbasende  selfstandigheid  ’n  begrip  gehad  het 
vir  die  Hervormde  kerklike  gebruike.  Hierdie 
stelling  word  bevestig  deur  die  feit  dat  Brandt  uit 
hoofde  van  sy  NCSV-agtergrond  gepoog  het  om 
gereelde  bidure  in  die  gemeente  te  hou.  Hierdie 
gedagte  het  baie  onverkwiklikhede  ten  gevolg 
gehad.  Van  die  begin  af  was  daar  ’n  aantal  kerk- 
raadslede  en  lidmate  wat  heftig  gekant  was  teen 
so  ’n  gebruik.  Op  ’n  gemeentevergadering  van  18 
Julie  1914,  is  op  voorstel  van  ’n  lidmaat  (teen 
Brandt  se  uitdruklike  wens  in)  besluit: 

...om  het  biduur  in  het  kerkgebouw  te  verbieden. 

Ruimte  is  gelaat  vir  bidure  aan  huis  van  die  lid- 
mate  wat  daaraan  wou  meedoen.  Die  voorstel 
het  grootliks  bygedra  dat  die  voorkoms  van 
bidure  in  die  gemeente  uiteindelik  doodgeloop 
het. 

As  gevra  word  na  die  oorsaak  van  die  verset 
teen  bidure,  kan  dit  waarskynlik  aan  twee  oor- 
sake  toegeskryf  word.  Aan  die  een  kant  was  dit 
so  dat  die  meeste  Nederlandse  predikante  wat 
tot  op  daardie  stadium  in  die  Nederduitsch  Her- 
vormde  Kerk  gewerk  het  uit  die  min  of  meer  kon- 
fessionele  kringe  gekom  het.  Gevolglik  was 
bidure  in  dié  Kerk  nie  bekend  en  ook  nie  beoefen 
nie.  Aan  die  ander  kant  was  dit  ook  so  dat  bid- 
ure  ’n  taamlike  algemene  gebruik  in  die  Neder- 
duitsch  Hervormde  of  Gereformeerde  Kerk  was. 
Juis  vanweë  die  spanning  wat  daar  van  1885- 
1886  se  mislukte  Kerkvereniging  tussen  die 
Nederduitsch  Hervormde  Kerk  en  die  Neder- 
duitsch  Hervormde  of  Gereformeerde  Kerk  was, 
is  bidure  vermoedelik  as  onaanvaarbaar  in  die 
Nederduitsch  Hervormde  Kerk  beskou.  So  het 
Brandt  se  poging  om  op  hierdie  manier  die  ge- 
meente  te  bou,  misluk. 

Omdat  Brandt  so  ’n  vol  werksprogram  gehad 
het,  kon  hy  uiteraard  nie  genoegsaam  tyd  inruim 
vir  preekvoorbereiding  nie.  Tog  was  hy  'n  gewilde 
prediker  na  wie  die  lidmate  graag  geluister  het. 
The  Transvaal  Leader  van  16  Januarie  1909  be- 
rig  in  die  verband  van  die  erediensbywoning 

Ds  AJ  Barger  1918-1919. 


waar  hy  opgetree  het: 

...there  is  perhaps  no  other  minister  in  Johan- 
nesburg  who  can  say  that  his  church  is  Jilled  to 
overflowing,  and  that  at  evening  service  even 
standing  room  is  eagerly  soughtfor. 

Ds  Barger  vir  ’n  jaar  medeleraar 

In  die  jaar  1916,  terwyl  prof  SP  Engelbrecht  teolo- 
giese  student  in  Utrecht  was,  het  ds  Brandt  aan 
hom  geskrywe  met  die  versoek  om  ’n  predikant  in 
Nederland  te  soek  om  in  Johannesburg  te  kom 
help. 

Deur  bemiddeling  van  prof  Engelbrecht  is  ds  AJ 
Barger  van  die  gemeente  Bovensmilde  in  1918  be- 
roep.  Hy  en  Brandt  het  vir  bykans  'n  jaar  hartlik 
saamgewerk  maar  in  1919  het  hy  verwissel  na 
Middelburg.  Transvaal.  Ten  spyte  van  sy  kort  ver- 
blyf  is  hy  nog  lank  onthou  \dr  sy  toegewydheid  en 
opgeruimde  geaardheid. 

Brandt  se  deelname  aan  sosiale 
opheffingswerk  aan  die  Rand 

Baie  van  LE  Brandt  se  krag  en  tyd  is  in  beslag 
geneem  deur  opheffings-  en  liefdadigheidswerk 
onder  blankes  aan  die  Witwatersrand  gedurende 
die  eerste  twee  en  'n  half  dekades  van  hierdie  eeu. 
In  'n  uitvoerige  skrywe  in  1912  aan  sy  moeder  in 
Nederland,  kla  sy  vrou  oor  die  feit  dat  hy  soveel 


aandag  aan  hierdie  buite-gemeentelike  arbeid 
skenk.  Sy  was  van  oortuiging  dat  sy  betrokken- 
heid  by  al  die  buitemuurse  aktiwiteite  nadelig  was 
\dr  sy  gesondheid  en  sy  werk  as  predikant.  Sy  be- 
weer  dat  dit  alles  die  rede  is  hoekom  hy  op  Son- 
dag  4 Februarie  1912  tydens  ’n  doopdiens  op  die 
kansel  flou  geword  het. 

Brandt  se  betrokkenheid  by  die  probleme  wat 
die  Afrikaner  aan  die  Witwatersrand  ondervind 
het,  gee  ’n  beeld  van  die  probleme  wat  die  Afri- 
kaner  in  die  verstedelikingsproses  die  hoof  moes 
bied.  ’n  Voormalige  plattelandse  volk  moes  weens 
die  armoede,  wat  die  resultaat  was  van  die  En- 
gelse  Oorlog  van  1899-1902,  verstedelik  en  daar 
sy  arbeid  verkoop  om  ’n  bestaan  te  kan  maak. 
Maar  dit  was  ook  duidelik  dat  baie  Afrikaners  wat 
feitlik  geen  opleiding  van  enige  aard  gehad  het 
nie.  ingetrek  is  in  ’n  situasie  wat  hulle  nie  kon 
hanteer  nie. 

As  lid  van  die  Children’s  Aid  Society  (voortaan 
CAS)  in  Johannesburg  het  hy  gedurende  sy 
verblyf  aldaar  kosbare  werk  gelewer.  Op  ’n  sta- 
dium  was  hy  die  voorsitter  van  die  Rescue  and  In- 
vestigation  Committee,  van  die  CAS. 

In  ’n  ondersoek  wat  deur  De  Volkstem  in  1916 
geloods  is  na  die  eksistensiële  toestand  waaronder 
die  blanke  kinders  in  Vrededorp  in  daardie  tyd 
verkeer  het,  kry  ’n  mens  ’n  indruk  van  die  werk 
wat  deur  die  CAS  gedoen  is.  Inmiddels  gee  die  ver- 
slag  ook  te  kenne  wat  Brandt  se  rol  was  in  die  ver- 
band.  aangesien  hy  ’n  aktiewe  medewerker  was 
van  die  organisasie.  Ter  wille  van  die  kultuur- 
historiese  waarde  van  die  beskrywing  van  die 
kinderverwaarlosingsindroom  en  verarming  van 
die  Afrikaner  in  daardie  tydvak  word  ruimskoots 
uit  die  verslag  aangehaal: 

Vrededorp,  waar  uitstel  van  bezwijken  hoogste 
prifs  is,  en  niet  te  sterven’s  levens  enig  doel, 
Vrededorp  ligt  daar  vlak  bij  de  Goudstad.  als  ’n 
blikkerende.  blakerende  hel ...  Toen  we  uit  de  tram 
stapten,  viel  ons  oog  dadelik  op  'n  groot  gebouw. 
De  school'  onderrichte  Ds  Brandt.  die  zo  vrien- 
delijk  was  voor  die  dag  ons  geleider  in  zijn  ge- 
meente  te  zijn.  We  wilden  allereerst  daarheen. 
want  ’n  school  bergt  kinderen  en  ...  eigenlik  waren 
’t  de  kinderen,  waarvoor  we  naar  Vrededorp  geto- 
gen  waren,  want  als  er  geleden  word,  zijn  ’t  de 
onschuldige  kinderen  die  ’t  meest  lijden.  en  als  er 
al  niets  gedaan  kan  worden  voor  de  ouders.  voor 
hen  moet  hulp  komen,  we  zouden  onze  tol  mens  te 
zijn  al  heel  slecht  betalen  als  naar  de  kinderen  der 
armen  onze  harten  niet  uitgingen.  De  school  dus  ... 
De  meeste  van  de  kinderen  hebben  geen  opvoeding 
genoten  tot  ze  op  school  kwamen.  De  school  en  de 
kerk  voeden  hen  op. 

We  keerden  ons  weer  naar  de  spelende  Jeugd.  de 
toekoms  van  't  land.  De  magere  koontjes  geel-grijs, 
de  glanslosen  ogen  hole  en  te  groot  voor  de  gezicht- 

jes,  de  bleke  handjes,  de  smalle  bortjes.  Zouden  ze 
wel  ooit  in  hun  leven  't  gevoel  van  genoeg  hebben 
gekend?  Zouden  ze  wel  ooit  eens  hun  bord  van 
zich  geschoven  en  voldaan  gezucht  hebben:  Moe- 
der,  ik  kan  niet  meer  nie?  Zouden  ze  wel  eens  in 
hun  bedje  wakker  hebben  gelegen,  niet  kunnend 
inslapen  van  ’t  snaakse  gevoel  in  hun  maag? 

In  ’n  onderhoud  met  die  joernaliste  van  De 
Volkstem  wat  die  ondersoek  in  Vrededorp  uitge- 
voer  het,  het  Brandt  gewys  op  die  matelose  pro- 
bleme  waarmee  die  CAS  geworstel  het.  Ouers  het 
hulle  kinders  op  ’n  buitengewone  vroeë  ouderdom 
uit  die  skool  gehaal  om  tot  die  arbeidsmark  toe  te 
tree  ten  einde  ’n  bydrae  te  maak  tot  die  gesinson- 
derhoud.  Die  CAS  het  daagliks  aan  honderde 
klein  kindertjies  ontbyt  voorsien,  dit  kon  egter  net 
gedeeltelik  in  die  nood  van  broodgebrek  voorsien. 
Hierbenewens  het  die  CAS  ook  aan  moeders  voor- 
ligting  verskaf  met  betrekking  tot  voeding,  sinde- 
likheid  en  versorging  van  kinders.  Elke  Donder- 
dagnamiddag  is  gratis  tee  beskikbaar  gestel  vir 
vroue  met  kinders  waar  genoemde  kennisinsette 
gelewer  is: 

Ds  Brandt  vertelde  dat  die  middagen  allerliefst 
waren  en  meer  en  meer  moeders  geven  aan  die  op- 
roep  gehoor,  gelokt  door  de  gezellige  tee  niet 
alleen,  doch  ook  door  de  muziek  welke  hun  nu  en 
dan  geboden  werd. 

Kerkgebou  as  kleuterskool 

Teen  weerstand  van  sy  kerkraad  se  kant  af,  het 
Brandt  daarin  geslaag  om  gedurende  die  week, 
die  Hervormde  kerkgebou  as  kleuterskool  vir  die 
CAS  beskikbaar  gestel  te  kry.  De  Volkstem  skryf 
hieroor: 

Nu  togen  we  met  Ds  Brandt  naar  de  bybie-school 
We  hielden  halt  voor  ’n  armoedige  kerkje,  keken 
eens  langs  dominee’s  slanke  gestalte  op,  en  ont- 
moeten  zijn  ogen  in  vragen,  Ja,  hier  houden  we 
school  zegt  hij  begrijpend.  Er  is  geen  andere  plek  en 
alhoewel  vele  gemeentenaren  er  tegen  waren,  ze 
vonden  ’t  ontheiliging  ’n  kerk  voor  school  te  ge- 
bruiken  - we  hebben  doorgezet.  ’t  Is  toch  veel  beter 
de  kerk  te  gebruiken  dan  ’n  tweehonderd  kinderen 
op  straat  te  laten  en  zonder  onderwijs?  Bent  u dat 
niet  eens? 

Of  we  dat  eens  waren?  Diep  ademden  wij  toen 
we  binnen  traden.  Ongekende  blijheid  groeide  in 
ons.  Of  we  't  eens  waren?  Had  ooit  ’n  kerk,  uit- 
muntend  door  architektonies  schoon,  ons  zo  devoot 
gestemd?  Had  ooit  ’n  kerkgang  ons  zo  ganselik 
bevredigd?  De  kleutertjes  in  stille  aandacht  brach- 
ten  onbewust  wijding.  Huisde  er  ooit  Zondags  zo  ’n 
prachtige  reinheid  tussen  deze  armelike  muren? 
Met  groene  schuifgordijnen  waren  de  verschillende 
klassen  afgeschoten. 


Ds  Brandt  toonde  ons  de  rijen  opgestapelde  stoe- 
len.  Zaterdags  worden  de  banken  op  mekaar 
gepakte,  de  borden  en  alles  wat  aan  ’n  school 
herinnert  weggezet,  krijgt  de  hele  kerk  ’n  schoon- 
maakbeurt  en  Zondags  merkt  niemand  dat  die 
kerk  in  de  week  ’n  school  is.  Hij  bracht  ons  in  de 
sakristie.  Hier  houden  we  vergadering  en  kate- 
chisatie.  Hoe  armoedig  zag  't  er  hieruit!  De  muren 
niet  alleen  zonder  enige  versiering,  doch  afgevreten 
de  slechte  bepleistering. 

Dr  Brandt  merkte  onze  medelijdende  blik.  O.  wij 
zijn  al  zo  dankbaar  voor  wat  we  hebben.  Dit  kerkje 
is  in  1895  gebouwd.  Toen  ik  er  kwam,  stond  er 
niets  als  de  muren  en  ’t  dak,  de  zoldering  ontbrak 
echter,  ’n  vloer  was  er  ook  niet  en  ruiten  waren  er 
evenmin.  Allereerst  lieten  we  de  ruiten  maken, 
daarna  de  zoldering,  en  toen  we  weer  ’n  beetje 
geld  hadden  de  vloer.  Zonder  zich  te  beklagen  kre- 
gen  wij  de  treurige  geschiedenis  van  dit  Godhuis 
der  armen  te  horen.  Deze  man.  die  ’t  moeilikst  deel 
verkozen  had,  doch  zeker  niet  ’t  minste,  zijn  grijze 
haren  boven  ’t  nog  zo  jonge  gezicht  wezen  ’t  uit  hoe 
zwaar  zijn  leven  is  te  midden  der  verstotenen,  hoe 
hard  hij  werkt  en  vecht  om  hen  niet  nog  dieper  te 
zien  zinken;  als  ’t  kan  te  redden,  wat  te  redden 
valt. 

Die  joemaliste  wat  deur  Brandt  in  die  slum-ge- 
biede  rondgeneem  is,  se  beskrywing  van  sy  op- 
trede  teenoor  die  ekonomies  en  sosiaal  gestremde 
mense,  tipeer  iets  van  sy  aard  en  karakter: 

Kenmerkend  in  zijn  optreden  was  de  algehele 
afwezigheid  van  enige  pose.  'n  Eenvoudige  mens 
onder  die  kleine  mensen  was  de  jonge  werker  in 
de  dorste  gaarde  van  heel  TVL. 

In  1913  het  die  CAS  van  Johannesburg: 

...een  private  wet  bij  de  Senaat  ingediend  ter 
betere  bescherming  en  verzorging  van  kinderen. 

In  die  voorbereiding  van  die  wet,  wat  deur  die 
destydse  Minister  van  Justisie,  die  heer  Sauer: 
...overgenomen  en  met  zekere  bijvoegingen  als  een 
nieuwe  wet  weer  ingediend  is,  het  Louis  Brandt  ’n 
leidinggewende  rol  gespeel. 

Die  gemeentelike  diakonaat  wat,  indien  dit  goed 
was,  by  hierdie  werk  van  Brandt  betrokke  moes 
gewees  het,  was  magteloos  vanweë  ’n  gebrek  aan 
fondse.  Die  gemeente  kon  skaars  sy  eie  verpligtinge 
nakom  en  daarom  was  Brandt  verplig  om  buite  die 
grense  van  die  gemeente  en  die  Kerk  te  beweeg. 

By  die  regeringsnedersetting  vir  armblankes  te 
Stompiesfontein-  Strydpan,  oos  van  Johannes- 
burg,  het  Brandt  by  tye  feitlik  as  die  nedersetters 
se  gemeenskapsleier  opgetree.  Deur  hoofsaaklik 
sy  inisiatief  en  bemoeienis  is  ’n  vergadersaal  in 
1918  met  die  steun  van  die  Departement  Lande 
opgerig,  wat  deur  die  drie  Susterkerke  benut  is  vir 
eredienste. 

Die  volgende  organisasies  op  die  maatskaplike 
terrein  waarby  Brandt  ook  betrokke  was  ge- 

durende  sy  eerste  verblyf  in  Johannesburg  ver- 
dien  vermelding:  Die  Rooikruis  Vereniging,  die 
District  Nurse’s  Association,  die  Johannesburgse 
Hospitaal  Raad,  die  Rand  Aid  Association,  die 
Emmasdal  Ngwerheidskool,  die  South  African 
Temperance  Alliance  en  die  National  Welfare 
Society.  Laasgenoemde  is  op  17  Julie  1919  gestig, 
met  die  doel  om  ondersoek  in  te  stel  na  die  om- 
vang  van  armoede  in  Suid-Afrika  en  in  die  lig  van 
die  bevindinge  ’n  program  van  aksie  op  te  stel  om 
dit  die  hoof  te  bied.  Dat  so  baie  van  die  welsyns- 
organisasies  uit  die  Engelstalige  wêreld  gekom 
het,  toon  dat  die  destydse  Afrikaner  aan  die  Rand 
die  noodlydende  was  wat  nog  nie  die  vermoë  en 
middele  gehad  het  om  die  probleme  georganiseerd 
die  hoof  te  bied  nie. 

Gedurende  1913  het  ds  Brandt  die  Christelijke 
Werklieden  Vereeniging  in  Vrededorp  gestig  met 
die  doel  om: 

...op  Christelijke  wijze  op  te  komen  voor  de  belan- 
gen  van  de  werksman  en  de  verbrokkeling  van 
krachten  onder  Afrikaners  tegen  te  gaan. 

In  samewerking  met  die  twee  ander  Susterkerke 
en  die  Suid-Afrikaanse  Werkersbond,  is  op  16  Ju- 
nie  1919  ’n  kommissievergadering  van  die  Inter- 
kerklike-sosiaal  Kongres  in  Brandt  se  pastorie 
gehou.  Die  doel  van  die  byeenkoms  was: 

Die  Afrikaner  arbeider  loop  gevaar  om  helemaal  te 
kom  onder  die  invloed  van  die  revolusie  beginsel 
waaruit  sosialisme  en  Bolsjevisme  leef.  Die  gevaar 
bedreig  nie  alleen  die  arbeiders  hier  op  die  Rand 
en  elders  nie,  maar  ook  die  bywonersklasse  op  die 
platteland. 

Hierdie  werksaamhede  was  die  voorloper  van  die 
stigting  van  die  Suid-Afrikaanse  Werkersunie  op 
14  Oktober  1922.  Dit  was  ’n  organisasie  vir  alle 
blanke  arbeiders  om  hulle  belange  te  behartig  en 
alle  sosialistiese  en  Kommunistiese  propaganda 
teen  te  werk.  Brandt  was  van  die  begin  af  as  lid 
van  die  uitvoerende  komitee  van  die  Unie  gekies, 
wat  teen  1924  nog  bestaan  het,  maar  waarvan 
weinig  van  die  werksaamhede  bekend  is. 

Die  meeste  Afrikaner  sakeondernemings  aan  die 
Rand  in  daardie  jare  was  gedoem  tot  mislukking 
vanweë  gebrek  aan  kapitaal. 

Om  hierdie  toestand  te  probeer  beredder,  het  ’n 
aantal  Afrikaners  gedurende  Desember  1917 
byeengekom,  en  die  Suid-Afrikaanse  Nasionale 
Maatskappy  Beperk  met  ’n  kapitaal  van  RIO  000 
gestig.  Ds  Brandt  wat  mede-oprigter  was,  is  met 
die  stigting  van  die  maatskappy  as  een  van  die 
direkteure  gekies.  Die  doel  van  die  maatskappy 
was  om  die  ekonomiese  belange  van  die  Afrikaner 
te  bevorder.  Dit  is  egter  nie  seker  of  dié  instelling 
enige  sukses  behaal  het  nie,  want  daar  word  nooit 
weer  melding  van  gemaak  nie.  Dalk  moet  die 
antwoord  gesoek  word  in  ’n  raak  beskiywing  deur 
De  Volkstem,  naamlik  dat  onder  die  Randse  Afri- 


kaners: 

’n  ongedurige  geest  heerst  die  ze  wel  met  ijver  ’n 
zaak  doet  opvatten,  doch  ook  vaak  weer  spoedig 
laat  verflauwen. 

Op  14  Augustus  1910  het  Brandt  ’n  deputasie 
na  die  destydse  Minister  van  Justisie  gelei  in  ver- 
band  met  verbeteringskole.  Later  dieselfde  maand 
was  hy  deel  van  ’n  afvaardiging  na  die  Eerste  Mi- 
nister  oor  strenger  wetgewing  om  Sabbatsont- 
heiliging  teë  te  werk. 

By  al  die  werksaamhede  wat  in  verband  gestaan 
het  met  noodleniging  en  maatskaplike  sorg  was 
daar  altyd  ’n  aanloop  van  hulpbehoewendes  by  die 
pastorie.  Van  alle  nasionaliteite  en  kerkverbande 
het  hulle  kom  aanklop  om  raad  en  hulp  sonder  om 
bedroë  weggestuur  te  word.  Net  soos  in  die  geval 
van  Zoutpansberg  is  daar  soms  aan  haweloses 
tydelike  akkommodasie  in  die  pastorie  verskaf. 

Die  stimulans  vir  Brandt  se  betrokkenheid  by  al 
hierdie  werk,  lê  waarskynlik  in  die  uitgangspunte 
van  die  etiese  teologie  met  sy  klemtone  op  in- 
wendige  sending  en  maatskaplike  versorging  van 
diegene  in  nood  en  gebrek.  In  die  tyd  van  die 
vroeë  kapitalisme  was  daar  weinig  indien  enige 
bekommernis  by  die  werkgewer  of  die  owerheid 
vir  die  arbeider  en  sy  lot,  en  moes  die  Kerk  en  vry- 
willige  verenigings  inspring  om  diegene  in  die 
gemeenskap  wat  nie  die  mas  kon  opkom  nie,  by 
te  staan.  Brandt  se  betrokkenheid  word  gedra 
deur  die  opvattings  van  die  etiese  teologie  wat 
klem  daarop  gelê  het  dat  'n  gelowige  geroep  is  tot 
liefdadigheid  en  hulp  aan  die  armes.  Dit  het  egter 
ook  in  Brandt  se  tyd  nog  nie  verder  gegaan  as 
hulp  nie,  want  die  oorsake  van  die  nood  is  nie 
aangepak  nie. 

Onder  al  die  veeleisende  werk  en  lewensom- 
standighede  was  daar  nog  die  verpligting  teenoor 
die  gesinslewe.  Op  25  Februarie  1912  verhuis  die 
gesin  vir  die  derde  keer  sedert  hulle  aankoms  in 
Johannesburg.  Hierdie  keer  na  ’n  huis  in  Juta- 
straat,  Braamfontein,  wat  later  deur  die  kerkraad 
as  pastorie  aangekoop  is.  Van  persoonlike  lief  en 
leed  het  Brandt  en  sy  gesin  genoeg  ervaar  in  Jo- 
hannesburg.  Die  laaste  drie  van  die  egpaar  se 
sewe  kinders  is  tydens  hulle  verblyf  hier  gebore, 
te  wete:  Andrew  (16  Julie  1909),  Willem  Benjamin 
(1  Junie  1913)  en  Christiaan  Jacobus  (5  Desem- 
ber  1915).  Gepaardgaande  met  die  vreugde  van 
die  gesinsvermeerdering  was  daar  vir  Brandt  die 
gevoelige  verlies  van  die  afsterwe  van  sy  vader  in 
1913  met  wie  hy  ’n  besondere  intieme  band  as 
geesgenoot  gehad  het. 

Brandt  se  deelname  aan  sosiale 
aktiwiteite  in  die  Goudstad 

Uit  hoofde  van  sy  NCSV-agtergrond,  het  hy  altyd 

’n  oop  oog  gehad  vir  die  Kerk  wat  groter  was  as 
die  eie  Kerk.  Juis  sy  bekendheid  met  die  NCSV  se 
betrokkenheid  by  verskillende  ander  organisasies, 
het  hom  laat  deelneem  aan  die  Young  Men's 
Christian  Association  en  die  Young  Women’s 
Christian  Association.  Dit  was  interkerklike  jeug- 
bewegings  aan  die  Rand  gedurende  die  jare  twin- 
tig  en  daama.  Vir  baie  jare  was  hy  lid  en  voorsit- 
ter  van  die  Witwatersrand  Church  Council.  Die 
raad  was  'n  interkerklike  broederkring  van  alle 
Protestantse  Kerke  aan  die  Witwatersrand. 
Brandt  het  ook  telkens  hierdie  beweging  toege- 
spreek.  Hy  bedank  egter  hieruit  op  10  November 
1914  vanweë  die  Church  Council  se  negatiewe 
houding  teenoor  die  Rebellie  van  daardie  jaar. 

Reeds  in  1908  het  hy  lid  geword  van  die  Society 
for  the  Encouragement  of  Arts.  Van  die  vereniging 
het  hy  gesê: 

Het  is  een  tamelijk  voomame  society  en  men  moet 
gevraagd  worden  om  lid  te  worden. 

Sy  onuitblusbare  liefde  vir  musiek  vind  bevre- 
diging  in  sy  dirigentskap  van  die  stad  se  sang- 
vereniging  terwyl  sy  Hollandse  patriotisme  tereg 
gekom  het  in  die  Nederlandse  Vereniging  van  Jo- 
hannesburg.  Van  dié  organisasie  was  hy  gemime 
tyd  lank  voorsitter.  Verwant  hieraan  was  sy  lid- 
maatskap  van  De  Hollandsche  Verbond , waarvan 
hy  by  geleentheid  lid  van  die  organisasie  se  eksa- 
menkommissie  was,  wat  ’n  opstelwedstryd  vir 
skoliere  uitgeskryf  het  ter  bevordering  van  die 
Hollandse  taal.  Ter  herdenking  van  die  geboorte 
van  die  Nederlandse  prinses,  Juliana  in  1909,  het 
Brandt  op  9 Mei  1909  die  feesdiens  vir  die  Hol- 
landse  gemeenskap  aan  die  Rand  gehou,  wat  die 
gebeurtenisse  op  ’n  luisteriyke  wyse  gevier  het. 

Dit  moes  ongetwyfeld  te  danke  wees  aan  die 
Brandts  se  Engelse  vriende  wat  ondermeer  Lord 
en  Lady  Selbome,  Lord  en  Lady  Gladstone,  Her- 
bert  Baker  en  Lionel  Philips  ingesluit  het,  dat  die 
Brandts  aktief  ingeskakel  het  by  die  pro-Britse 
Victorian  Leaque.  Baie  Afrikaners  kon  nie  die  affi- 
niteit  van  die  Brandts  jeens  hierdie  imperialistiese 
organisasie  en  prominente  Engelse  begryp  nie.  Dit 
was  dikwels  rede  vir  antagonisme  teen  die  per- 
soon  van  Brandt.  Hy  en  sy  vrou  het  egter  stiyk- 
deur  volgehou  dat  hulle  doelbewus  in  daardie  so- 
siale  kringe  verkeer  het  om  invloed  ten  behoewe 
van  die  Kerk  en  die  Afrikanersaak  uit  te  oefen. 

Net  soos  in  die  geval  van  die  opknapping  van 
Zoutpansberg  se  kerk,  het  dit  ook  hier  in  Johan- 
nesburg  inderdaad  dividende  afgewerp.  Toe  die 
gemeente  in  1911  in  ’n  emstige  finansiële  posisie 
verkeer  het,  en  daar  skynbaar  geen  uitkoms  was 
nie,  het  Brandt,  hoofsaaklik  by  Engelse  maat- 
skappye  R400,00  gekollekteer  waardeur  die  krisis 
tydelik  afgeweer  is.  Hy  verduidelik: 

Ik  heb  aan  47  maatschappijen  van  mijnen  en 
andere  takken  van  besigheid  geschreven  om  een 


contributie  voor  de  kerk  en  ik  heb  nu  reeds 
£194.00  ontvangen  zoodat  wij  voorloopig  uit  oruze 
moeilijkheden  geholpen  zijn  en  wij  meer  moed 
hebben.  Natuurltjk  weet  de  gemeente  hier  niets 
van,  niet  eens  de  kerkeraad.  Het  is  een  geheim 
tusschen  mij  en  een  paar  leden  van  de  Financieele 
Commissie.  Als  de  gemeente  leden  er  van  wisten 
zouden  zij  gaan  denken  dat  er  nu  zooveel  geld 
was,  dat  niemand  iets  meer  behoefde  te  geven,  en 
dat  is  natuurlijk  niet  het  geval 

Brandt  se  bydrae  tot  onderwys 

Nadat  die  CNO-skole  gedurende  1907  aan  die  Re- 
gering  oorgedra  is,  is  die  Smutswet  van  daardie 
jaar  geïmplementeer  waardeur  bepaal  is  dat  ’n 
skolier  tot  in  standerd  III  moedertaalonderrig  ont- 
vang,  waarna  hy  kon  kies  of  hy  verderaan  deur 
medium  van  Afrikaans  of  Engels  geskool  wou 
word.  Die  meeste  Afrikanerouers  aan  die  Rand 
het  egter  vanweë  ekonomiese  redes  gekies  dat 
hulle  kinders  deur  middel  van  Engels  onderrig 
moes  ontvang. 

In  sy  gereelde  mbriek  Kroniek  in  De  Hervormer 
spoor  hy  nie  net  Afrikanerouers  aan  om  hulle  kin- 
ders  te  help  om  geleerdheid  te  bekom  nie,  maar 
betuig  hy  hom  ook  as  ’n  warme  voorstander  van 
moedertaalonderrig. 

Dat  die  meeste  Afrikanerkinders  aan  die  Rand 
na  standerd  III  net  in  Engels  geskool  is,  het  by 
Brandt  die  vrees  laat  ontstaan  dat  ’n  hele  geslag 
Afrikanerkinders  vir  die  volk  verlore  kon  gaan.  In 
die  lig  hiervan  beywer  hy  hom  vir  die  invoer  van 
Hollandse  onderwysers  om  die  wanverhouding  in 
die  getalle  tussen  Engelse  en  Afrikaanse  onder- 
wysers  te  verbeter,  en  om  die  Afrikaanse  taal  en 
kultuur  daardeur  te  bevorder. 

Dit  was  vir  Brandt  ontstellend  dat  ds  HS  Bos- 
man,  moderator  van  die  Nederduitsch  Hervormde 
of  Gereformeerde  Kerk.  in  ’n  debat  in  1908  in  De 
Volkstem  of  Hollandse  onderwysers  ingevoer  moet 
word,  hom  so  anti-Hollands  betuig  het: 

Ds  Bosman  van  de  Vereenigde  kerk  in  Pretoria 
waar  hij  een  van  de  leiders  van  is,  die  hevig  teen 
Hollanders  is  en  dus  niet  wil  weten  van  invoer.  Htj 
wil  maar  opsukkelen  en  de  kinderen  Engels  laten 
leeren.  Hij  heeft  zich  ook  weer  in  deze  zaak  als  een 
gemeene  huichelaar  getoond  en  allerlei  listen 
gebruikt.  om  zijn  zaak  te  bepleiten.  Het  is  waarlijk 
een  wonder,  dat  zulk  een  man  nog  zoo  veel  invloed 
heeft  en  dat  niet  meer  menschen  hem  doorzien  en 
met  verachting  zich  van  hem  afwenden.  Maar  hij  is 
nu  eenmaal  de  man  die  invloed  heeft  bij  de  regee- 
ring  en  hij  is  moderator  van  de  grootste  kerk  van 
ons  land  en  daarom  hangen  menschen  hem  zeker 
aan.  Hij  kan  bovendien  door  zijn  gladde  tong  en 
pen  zich  altijd  wel  uit  de  moeilijkheid  werken. 

maar  hij  is  een  echte  Jesuiet. 

Bogenoemde  opmerkings  van  Brandt  is  kensket- 
send  van  die  voortdurende  stryd  wat  daar  oor  die 
saak  tussen  die  Kaapse  en  Transvaalse  Afrikaners 
geheers  het.  Die  Transvalers  het  immerdeur  in 
hulle  verset  téén  Engels  en  alles  wat  daarmee 
saamgegaan  het  hulle  hulp  en  steun  kultureel  en 
kerklik  by  die  Hollanders  gesoek.  Die  Kapenaars, 
op  hulle  beurt,  het  nooit  antiteties  teenoor  die 
Engelse  gestaan  nie.  Bosman  se  weersin  jeens  die 
Hollanders,  waarna  Brandt  hierbo  verwys,  was 
nie  eienaardig  nie  as  in  gedagte  gehou  word  dat 
hy  reeds  in  die  vorige  eeu  die  Prospect  Seminary 
wat  heeltemal  Engels  was,  opgerig  het.  In  1880 
het  Bosman  as  Direkteur  van  Onderwys  in  Trans- 
vaal  Engels  as  medium  van  onderwys  bevoordeel 
ten  koste  van  Hollands.  Dit  toon  tog  hoe  die  Her- 
vormde  Kerk  vanuit  'n  ander  perspektief  as  die 
Verenigde  Kerk  gedink  en  opgetree  het  in  die  op- 


Die  kongres  het  belangrike  besluite  geneem  ter 
bevordering  van  onderwys  in  die  algemeen,  en  in 
besonder  in  belang  van  die  Hollands-Afrikaanse 
bevolking  in  die  stede  en  op  die  platteland.  Van 
die  vemaamste  besluite  was  dat  ouers  deur  mid- 
del  van  die  verkose  skoolkommissies  die  reg  sou 
hê  tot  aanstelling  van  onderwysers.  Daar  is  ook 
besluite  geneem  oor  die  opleiding  van  onder- 
wysers  en  die  curriculum  van  die  opleiding  in  die 
gees  van  Christelike-nasionale  onderwys  wat  deur 
die  kongres  geadem  is.  Derdens  is  besluit  om  ten 
dienste  van  die  drie  Hollandse  Kerke  ’n  vereniging 
van  Christelike  Volksonderwys  te  stig.  By  die  kon- 
gres  is  ’n  Kommissie  van  Getuienis  aangewys  om 
die  besluite  van  die  afgelope  kongres  te  formuleer 
vir  beliggaming  in  die  Onderwyswet.  Hierdie  kom- 
missie  moes  ook  advies  gee  aan  te  stigte  Distriks- 
komitees  aangaande  onderwys-aangeleenthede. 
Dié  belangrike  kommissie  het  bestaan  uit  prof  dr 


Na  die  staking  in  1922  toe  baie  van  die  gemeentelede  in  groot  armoede  en  nood  verkeer  het, 
was  die  ou  kerksaal  vir  baie  'n  oord  van  uitkoms.  Op  diefoto  hierbo  sien  ons  hoe  ds  LE 
Brandt  en  oudl  S Buitendag  bygestaan  deur  susters  uit  die  gemeente  besig  is  om  pakkies  met 
lewensmiddele  uit  te  deel  Tweede  van  regs  staan  mev  Sarie  Joubert . 


en  uitbou  van  die  Afrikaner  se  volkslewe. 

Nog  ’n  bydrae  van  Brandt  op  die  onderw^sgebied 
was  dat  hy  een  van  die  prominente  opstellers  van 
die  sillabus  vir  godsdiensonderwys  in  staatskole 
in  Transvaal  was,  wat  in  1918  voltooi  is.  As  sekre- 
taris  van  die  reëlingskomitee  van  die  onderwys- 
kommissies  van  die  drie  Hollandse  Kerke  wat  ’n 
onderwyskongres  op  3 en  4 April  1918  in  Pretoria 
gehou  het,  het  Brandt  trou  aan  sy  konsensieuse 
aard  met  groot  welslae  die  omvangryke  reëlings 
gehanteer. 


JD  du  Toit,  di  LE  Brandt  en  SW  van  Niekerk. 

Brandt  was  ook  lid  van  die  Johannesburg  Juve- 
nile  Advisory  Board  wat  in  1918  ’n  memorandum 
by  die  Transvaalse  Onderwyskommissie  ingedien 
het  met  voorstelle  aangaande  gespesialiseerde  on- 
derwys. 

Dat  Brandt  selfstandig  nagedink  het  oor  onder- 
wysaangeleenthede  word  gestaaf  deur  sy  skrywe 
op  14  Junie  1918  aan  die  Provinsiale  Onderwys- 
kommissie  waarin  hy  die  volgende  aanvoer: 

Vergun  mij  u voor  te  leggen  een  plan,  waardoor  ik 

meen,  dat  een  goede  oplossing  kan  gevonden  wor- 
den  van  sommige  der  moeilijkheden,  thans  verbon- 
den  aan  de  opvoeding  van  kinderen  tusschen  14 
en  16  jaren  oud.  Als  een  kind  van  12  of  13  jaar, 
wanneer  er  nog  geen  vooruitzicht  is  om  geld  te  ver- 
dienen  een  nieuwe  kursus  begint,  zal  dit  zoo 
aantrekkelijk  zijn,  dat  er  geen  neiging  zal  bestaan 
om  de  school  te  vroeg  te  verlaten,  maar  het  kind 
liever  de  kursus  tot  het  einde  zal  volgen.  Ik  zou 
gaame  mijn  plan  verder  uitleggen  en  eenige  vragen 
beantwoorden,  waar  en  wanneer  gij  wilt  bepalen 
en  te  meer,  omdat  gij  mij  gevragd  hebt,  toen  ik  uw 
Commissie  in  April  ontmoet  heb,  om  eenige  ge- 
dachte  die  ik  mocht  hebben  in  verband  met  het 
arme  blanken  vraagstuk  aan  u voor  te  leggen  en  ik 
meen,  dat  mijn  plan  veel  zal  helpen  in  deze  rich- 
ting.  LEB 

Op  vele  ander  terreine  rakende  die  onderwys  aan 
die  Rand  het  Brandt  ’n  bydrae  gelewer.  So  was  hy 
ondermeer  vir  etlike  jare  lid  van  die  Sentrale 
Skoolraad  van  die  Witwatersrand.  Hy  het  bekend 
gestaan  as  ’n  troue  vriend  van  Helpmekaar  Hoër- 
skool  op  wie  se  skoolkomitee  hy  vir  baie  jare  diens 
gedoen  het. 

Met  sy  groot  belangstelling  in  die  onderwys,  het 
Brandt  die  tipies  volkskerklike  denke  van  die 
Nederduitsch  Hervormde  Kerk  van  Afrika  beklem- 
toon,  want  die  gedoopte  kind  se  opvoeding  en 
onderwys  lê,  vanweë  die  doopbelofte,  nie  buite  die 
belangstelling  van  die  Kerk  of  van  die  ouers  nie. 


Die  staking  en  opstand  van  blanke 
werkers  in  1922 

Teen  1921  was  die  Suid-Afrikaanse  ekonomie, 
wat  na  die  Eerste  Wêreldsoorlog  ’n  kort  oplewing 
getoon  het,  in  ’n  treurige  toestand.  Teen  hierdie 
agtergrond  het  die  Kamer  van  Mynwese,  om  pro- 
duksiekoste  te  besnoei,  ’n  groot  aantal  mynwer- 
kers  laat  afdank  en  die  ondergrondse  werk  heror- 
ganiseer,  sodat  die  werk  van  hoër  besoldigde  ge- 
skoolde  Blankes  voortaan  deur  laer  besoldigde 
ongeskoolde  Swartes  verrig  kon  word.  Dit  was  ba- 
sies  die  oorsaak  van  die  1922-staking  van  blanke 
mynwerkers  aan  die  Rand,  wat  uiteindelik  uitge- 
loop  het  op  ’n  opstand  wat  met  geweld  deur  die 
Smutsbewind  onderdruk  is. 

Daar  word  geraam  dat  ongeveer  75  persent  van 
die  stakers  Afrikaners  was.  In  die  lig  van  Brandt 
se  gemeentesamestelling  was  hy  noodwendig  ge- 
konfronteer  met  die  ellende  wat  deur  die  gebeur- 
tenis  meegebring  is.  Op  14  Maart  1922  skryf 
Brandt  ondermeer  die  volgende  aan  sy  kollega,  ds 
Jac  van  Belkum: 

Wij  hebben  van  daag  een  bombardement  gehad 


van  Fordsburg  eerst  met  grof  geschut  en  later  met 
klein  geweervuur. 

Mijn  Ouderling  PJ  Coetzee  is  Vrijdag  dood  ge- 
schoten  en  Zondag  middag  na  het  bombardement 
van  Vrededorp  in  alle  stilte  begraven.  Het  is  een 
groot  verlies  voor  de  gemeente. 

Behalwe  die  genoemde  ouderling  Coetzee  het  nog 
een  lid  van  die  gemeente,  W Norval,  met  sy  lewe 
geboet  in  die  opstand  van  1922. 

Alhoewel  sommige  Afrikaners  gedurende  hierdie 
tyd  deur  die  Kommunisme  mislei  is,  ’n  saak  waar- 
teen  Brandt  sy  lidmate  gewaarsku  het,  het  dit  vir 
die  oorgrote  meerderheid  Afrikaners  in  die  staking 
nie  gegaan  om  die  uitbouing  van  vreemde  ideolo- 
gieë  nie,  maar  wel  om  verbeterde  lewensomstan- 
dighede. 

Die  nagevolge  van  die  staking  en  mislukte  op- 
stand  het  vir  baie  Afrikaners  aan  die  Rand  broods- 
gebrek  beteken,  want  4 962  mense  is  in  hegtenis 
geneem  en  meer  as  7 000  blanke  mynwerkers  is 
uit  hulle  werk  ontslaan. 

Reeds  gedurende  die  staking  en  daarna,  het 
Brandt  inisiatief  en  leiding  geneem  om  die  nood 
van  die  werkloses  te  verlig,  deur  persoonlik  saam 
met  lidmate  in  die  Nederduitsch  Hervormde  kerk- 
gebou  in  Vrededorp,  kos  uit  te  deel  aan  diegene  wat 
aan  broodsgebrek  gely  het.  Middele  is  van  oral  oor 
ingesamel. 

’n  Beskuldiging  in  Die  Burger  van  26  Mei  1922 
dat  die  Afrikaner-predikante  in  die  grootste  krisis 
in  die  geskiedenis  van  die  Afrikaner-arbeiderklas 
nie  leiding  geneem  het  nie,  en  die  noodleniging 
van  die  werklose  Afrikaner  oorgelaat  in  die  hande 
van  ander,  geld  beslis  nie  van  Brandt  en  die  Ge- 
meente  Johannesburg  nie.  Op  nougesette  manier 
is  die  behoeftiges  versorg. 

By  die  kerkraadsvergadering  van  15  April  1922 
was  daar  kerkraadslede  wat  hewig  beswaar 
gemaak  het  teen  die  gebruik  van  die  kerkgebou  as 
sentrum  vir  uitdeling  van  kos  aan  die  werkloses: 

Op  die  vraag  van  de  voorz  of  een  der  broeders 
soms  nog  iets  op  te  brengen  had,  zegt  br  Heyneke 
dat  hij  het  ’n  schande  vindt  dat  de  Kerk  wordt 
gebruikt  voor  de  uitdeling  van  kost  aan  behoefti- 
gen.  Hij  vindt  dat  dit  een  ontheiliging  is  van  Gods 
huis... 

Nadat  ds  Brandt  die  ondememing  gegee  het  dat 
hy  self  sal  toesien  dat  alles  ordelik  in  die  kerk 
tydens  die  uitdeling  verloop,  het  die  vergadering 
toegestem  dat  daar  voortgegaan  kon  word  om  die 
kerk  as  verspreidingspunt  van  kos  vir  werkloses 
te  gebmik. 

Die  staking  wat  uiteindelik  geweldadig  deur  die 
Smuts-regering  onderdmk  is,  het  weinig  bygedra 
om  die  lot  van  die  Afrikanerwerker  aan  die  Rand 
te  verbeter.  Dit  is  grootliks  te  danke  aan  die  feit 
dat  die  destydse  premier,  genl  JC  Smuts,  saamge- 
werk  het  met  die  mynbase  en  die  groot  kapitaal. 

Nadat  die  staking  onderdruk  is,  het  die  vakbonde 
beheer  oor  hulle  lede  herwin  en  die  staking  be- 
eindig.  Die  Kamer  van  Mynwese  het  die  werkers 
wat  hulle  nodig  gehad  het,  op  hulle  voorwaardes 
teruggeneem.  Smuts  en  die  geldmag  het  hier  'n 
volslae  oorwinning  behaal  hoewel  die  politieke 
skaal  na  die  staking  teen  Smuts  gedraai  het.  Die 
Afrikaners  wat  deel  gehad  het  aan  die  staking  met 
die  hoop  om  hulle  lewens-  en  werksomstandig- 
hede  te  verbeter  se  ideale  is  verydel. 


Brandt  neem  afskeid  van 
Johannesburg 

Op  27  Julie  1923  is  ds  Brandt  deur  ’n  gekombi- 
neerde  kerkraadsvergadering  van  Vereeniging- 
Heilbron  na  dié  twee  gemeentes  beroep.  Op  'n 
kerkraadsvergadering  van  12  Augustus  1923  het 
hy  die  Kerkraad  van  Johannesburg  versoek  om 
hom  leiding  te  gee  om  tot  ’n  besluit  te  kom  oor 
wat  hy  met  die  beroep  moes  maak.  Verskeie 
kerkraadslede  het  met  vrymoedigheid  by  hom 
aanbeveel  dat  die  tyd  vir  hom  iyp  was  om  te  ver- 
huis.  Hy  is  hartlik  verseker  van  die  kerkraad  en 
gemeente  se  liefde  en  agting  vir  hom.  Daarenteen 
is  gemeld  dat  van  die  gemeentelede  nie  dieselfde 
gesindheid  jeens  sy  gade  gekoester  het  nie. 

Hiema  het  Brandt  die  kerkraad  met  groot  ems 
meegedeel  van  sy  opreg  pastoraal-bewoë  gesind- 
heid  teenoor  die  gemeente  en  dat  die  gemeente  se 
welwese  vir  hom  ’n  gewigtige  saak  is.  Hy  het  voorts 
verklaar  dat  alhoewel  hy  sou  verkies  om  nog  in  die 
gemeente  aan  te  bly,  hy  besef  dat  hy  die  gemeente 
op  daardie  stadium  die  beste  sou  dien  deur  die 
beroep  na  Vereeniging-Heilbron  aan  te  neem.  Ver- 
volgens  het  hy  self  ook  na  sy  vrou  se  rol  in  sy 
ampsvervulling  verwys: 

Allen  hebben  hem  gesteund  in  tijden  uan  onaan- 
genaamheid  toen  soms  lelike  dingen  gezegd  werde, 
ook  in  zake  spr’s  vrouw,  en  daarom  moet  niemand 
ook  maar  de  minste  gedagte  hebben  dat  er  onheuse 
gedagten  in  zijn  hart  zouden  zijn,  doch  hij  gelooft 
werkelik  dat  het  beste  zou  zijn  dat  nu  een  nieuwe 
predikant  komt. 

Op  30  Augustus  1923  het  die  kerkraad  van 
Vereeniging  op  ’n  buitengewone  kerkraadsver- 
gadering  vemeem  dat  Brandt  die  beroep  daarheen 
aangeneem  het. 

Hiermee  het  Brandt  se  verbintenis  met  die 
Gemeente  Johannesburg  tot  ’n  einde  gekom,  ’n 
verbintenis  wat  ’n  eie  onvervangbare  betekenis 
gehad  het  in  die  wel  en  weë  van  twee  dekades  in 
die  wordingsgeskiedenis  van  die  Nederduitsch 
Hervormde  Kerk  van  Afrika  aan  die  Witwaters- 
rand. 


Dr  HCM  Fourie  1 924- 1 925. 


DIE  AANBREEK  VAN  ’N  NUWE  TYDVAK 


Die  bedieningstyd  van  dr  HCM  Fourie 

Op  Sondag  8 Augustus  om  10  vm  1924  het  dr 
HCM  Fourie  sy  intreepreek  gelewer  as  opvolger 
van  ds  LE  Brandt. 

Hermanus  Comelis  Martinus  Fourie  is  gebore  op 
5 Julie  1882  tydens  ’n  buitekerkgeleentheid  op 
Leliefontein,  distrik  Carolina.  Sy  vader  was  gene- 
raal  JC  Fourie  wat  vanaf  1893  lid  van  die  Repu- 
blikeinse  Volksraad  was  en  tydens  die  Driejarige 
Oorlog  in  rang  geklim  het  van  burger  tot  assistent 
- veggeneraal  vir  Carolina,  Lydenburg  en  Stan- 
derton.  Sy  moeder  was  Aletta  E de  Clerq  ’n  klein- 
dogter  van  die  Voortrekker  Jacob  de  Clerq. 

Sy  vader  was  bemiddeld  genoeg  om  private  on- 
derwysers  te  bekostig  en  tot  op  13-jarige  leeftyd 
het  die  jong  Fourie-seun  op  die  plaas  onderwys 
ontvang.  Vanaf  1895  word  Herman  leerling  aan 
die  Staatsmodelskool  en  twee  jaar  later  aan  die 
Staatsgimnasium  in  Pretoria.  In  1898  stuur  sy 
ouers  hom  Holland  toe  om  sy  skoolopleiding  te  vol- 
tooi  en  eventueel  te  studeer  in  die  regte.  Vanweë 
die  uitbreek  van  die  Engelse  Oorlog  (1899-1902) 
word  sy  studie  voorlopig  onderbreek.  Eers  teen  die 
einde  van  1902  kan  hy  terugkeer  na  Nederland 
met  ’n  beurs  van  die  Nederlands-Zuid-Afrikaanse 
Vereniging,  waar  hy  in  Utrecht  hom  bekwaam  het 
as  predikant.  Hy  tree  op  27  Oktober  1910  in  die 
huwelik  met  Johanna  Everharda  la  Riviera,  ’n  Ne- 
derlandse  musiekonderwyseres.  Benewens  die  feit 
dat  HCM  Fourie  'n  knap  teoloog  was,  het  hy  hom 
veral  tydens  sy  lewe  en  dienstyd  in  die  kerk  as  ’n 
kompromislose  patriot  betuig. 

Johannesburg  was  Fourie  se  tweede  gemeente  in 
sy  bedieningstyd.  Van  meet  af  aan  het  predikant 
en  gemeente  mekaar  gevind.  Alles  het  daarop  ge- 
dui  dat  onder  dr  Fourie  se  leiding  ’n  bloeitydperk 
gewag  het.  Ongelukkig  vir  die  gemeente  moes  hul- 
le  skaars  twee  maande  ná  dr  Fourie  se  ontvangs 
in  hulle  midde,  weer  planne  bedink  om  hom  los  te 
maak  van  sy  gemeenteverpligtinge,  vanweë  die  feit 
dat  hy  benoem  is  as  Bybelvertaler.  Hoewel  onge- 
lukkig  vir  die  gemeente,  was  dié  benoeming  vir  die 
Kerk  in  sy  geheel  ’n  groot  seën.  Dr  Fourie  het  ’n 
prominente  rol  gespeel  in  die  vertaling  van  die 
Bybel  in  Afrikaans.  Miskien  was  dit  in  sy  lewens- 
tyd  sy  grootste  bydrae  aan  Kerk  en  volk.  Sy  mede- 
Bybelvertalers  wou  aanvanklik  die  Statebybel  in 
Afrikaans  vertaal.  Hoewel  dit  nie  algemeen  be- 
kend  is  nie  en  dikwels  verswyg  word,  was  dit 
Fourie  se  onversetlike  optrede  wat  gesorg  het  dat 
die  Afrikaanse  Bybel  vanuit  die  oorspronklike  tale 
vertaal  is.  Hy  is  hierin  kragtig  ondersteun  deur 
die  Algemene  Kerkvergadering  van  1922.  Dit  dien 
ook  vermeld  te  word  dat  die  Kerkraad  van 
Johannesburg  ook  hierin  'n  groot  rol  gespeel  het, 
deurdat  hulle  aan  Fourie  die  vryheid  gebied  het 
om  aan  die  grootse  projek  te  kon  meewerk.  Op  'n 
kerkraadvergadering  van  4 Oktober  het  die  verga- 
dering  eenparig  besluit  om  ’n  tweede  predikant  te 
beroep  vir  die  periode  wat  Fourie  besig  sou  wees 
met  die  vertaalwerk.  Hoewel  die  Bybelvertalings- 
kommissie  Fourie  sou  vergoed,  het  die  kerkraad 
aan  hom  grasie  verleen  om  die  pastorie  gedurende 
die  tyd  gratis  te  kon  bewoon.  Die  kerkraad  het 
ook  voorts  besluit  dat  al  sou  Fourie  vir  ’n  tydlank 
losgemaak  word  van  sy  normale  gemeentever- 


Ds  PJJ  Venter  1926-1927  en  1929-1930. 


pligtinge  sou  hy  steeds:  ...als  eerste  Predikant  de- 
ze  gemeente...  aanbly. 


Ds  PJJ  Venter 

Ten  einde  uitvoering  te  gee  aan  die  besluit  om  ’n 
medeleraar  te  beroep,  is  ds  PJJ  Venter  van  De- 
larey  in  die  Wes-Transvaal  beroep. 

Pieter  Johannes  Jacobus  Venter  is  op  18  Desem- 
ber  1892  in  die  Maricodistrik  gebore.  Hy  het  altyd 
na  ds  Jac  van  Belkum  as  sy  geestelike  vader  ver- 
wys  omdat  laasgenoemde  hom  gedoop  het  in  Zee- 
rust  gedurende  April  1893.  Ds  van  Belkum  het 
glo  op  ’n  keer  na  ds  Venter,  toe  hy  nog  maar  ses 
jaar  oud  was  verwys,  en  gesê:  Die  jongman  moet 
nog  predikant  worden. 

Ds  Venter  behoort  tot  ’n  geslag  Afrikaners  wat 
onder  bitter  moeilike  omstandighede  grootgeword 
het.  Hulle  was  die  kinders  wat  die  Engelse  se  hel- 
kampe  oorleef  het  en  daama  op  ’n  verwoeste  aar- 
de  koers  en  rigting  moes  vind. 

Sy  skoolopleiding  het  op  10-jarige  leeftyd  in  ’n 
CNO-skool  begin.  Sy  eerste  onderwyser  se  vergoe- 
ding  was  die  volgende:  R192,00  per  jaar,  een  slag- 
bok  per  week,  een  slagbees  per  jaar,  ’n  vrag  sui- 
kerbosvuurmaakhout  per  maand,  drie  morge  saai- 
land  bewerk  en  in  die  sak  gelewer.  Ds  Venter  het 
by  geleentheid  vertel  van  die  dag  toe  hy  en  sy 
medeskoliere  moes  afskeid  neem  van  die  CNO- 
skool  waar  sy  akademiese  vorming  begin  het.  Hy 
het  gesê:  Al  die  skoolouers  was  daar.  godsdiens  is 
gehou  (Ps  121)  en  geween...  net  soos  die  dag  toe 
dit  vrede  geword  en  die  onafhanklikheid  verdwyn 
het.  Die  CNO  was  kortstondig  maar  die  drie  Pro- 
testantse  Kerke  het  heg  aaneengeslote  bymekaar 
gestaan  en  ons  nageslag  van  totale  verengelsing 
gered.  Die  CNO  het  die  horing  van  die  Kakie- bees 
afgekap. 

In  1920  het  ds  Venter  sy  proefpreek  gehou  en 
daarmee  die  eerste  afgestudeerde  geword  van  die 
Hervormde  Kerk  se  Teologiese  Fakulteit,  wat  in 
1917  'n  aanvang  gemaak  het  aan  die  Universiteit 
van  Pretoria. 

Op  25  Julie  1922  is  hy  getroud  met  Margaret 
Elizabeth  Bartie  Hamman,  wat  hom  dwarsdeur  sy 
bedieningstyd  getrou  bygestaan  het. 

Net  soos  sy  medeleraar,  dr  HCM  Fourie,  was  ds 
Venter  ’n  vurige  patriot  wat  sy  volk  en  ook  sy  Kerk 
hartstogtelik  liefgehad  het.  By  alles  was  hy  ’n  ge- 
vierde  prediker,  bekend  vir  sy  eie  styl  en  segswyse. 
Deur  middel  van  beeldspraak,  wat  weinig  hom 
kan  nadoen,  het  hy  op  ’n  besondere  boeiende  wy- 
se  die  evangelie  verkondig. 

Toe  ds  Venter  as  medeleraar  Johannesburg  be- 
arbei  het,  het  die  gemeente  die  volgende  gebied 
beslaan:  Vanaf  Germiston  tot  aan  Krugersdorp, 

vanaf  Turffontein  tot  aan  Leeukop;  vanaf  Aasvoël- 
kop  tot  aan  Alberton. 

Gedurende  hierdie  periode  is  ’n  galery  in  die 
kerkgebou  aangebring.  Die  stadsingenieur  van 
Johannesburg  het  dié  struktuur  geskik  bevind  vir 
90  sitplekke.  By  geleentheid  toe  ds  Venter  tydens 
’n  aanddiens  ’n  preek  gelewer  het  oor  die  Anti- 
chris  het  150  volwassenes  die  galeiy  beset! 

’n  Aantal  jare  nadat  ds  Venter  van  die  gemeente 
afskeid  geneem  het,  het  hy  sy  herinneringe  aan 
die  gemeente  Johannesburg  soos  volg  geboek- 
staaf:  Ek  het  my  in  die  gemeente  oor  verskillende 
dinge  verwonder:  Dit  was  vir  my  onoorkomelik  as 
ek  die  geestelike  en  nasionale  veragtering  moes 
aanskou  van  seuns  en  dogters  uit  vrome  Afrikaner- 
ouers;  maar  ek  moes  my  ook  verbaas  om  aan  die 
ander  kant  met  dankbaarheid  te  merk  hoe  mense 
te  midde  van  al  die  verleidings  en  afleidings  hulle 
rein  gehou  het  en  die  gedagtenis  aan  ’n  Christelike 
huislike  opvoeding  hulle  steeds  as  ’n  wegwyser 
gedien  het.  Dit  is  die  enigste  gemeente  waarin  ek 
gewerk  het  waar  die  versoek  meer  as  eens  tot  my 
gekom  het  om  tog  weer  uit  die  Kategismus  te 
preek! 

In  1928  het  ds  Venter  ’n  beroep  na  Zeerust  aan- 
geneem.  ’n  Jaar  later,  nadat  die  kerkraad  besluit 
het  om  ’n  vaste  medeleraar  te  beroep,  is  ds  Venter 
na  Johannesburg  teruggeroep.  Hierdie  tweede 
verblyf  was  egter  van  korte  duur.  Volgens  ds  Ven- 
ter  se  oordeel  was  die  gemeente  egter  nie  in  staat 
om  twee  predikante  te  onderhou  nie.  Om  dr  Fou- 
rie  verleentheid  te  spaar,  het  ds  Venter  sonder  dr 
Fourie  se  medewete  ’n  beroep  na  Klerksdorp  aan- 
geneem.  Op  sy  beurt  het  dr  Fourie,  om  ds  Venter 
tegemoet  te  kom,  ’n  beroep  na  Groot  Marico  aan- 
geneem. 

Die  vakature  is  spoedig  opgevul  toe  prop  JJ 
Prinsloo  op  1 Maart  1930  deur  prof  dr  BJ  Gemser 
as  predikant  van  die  gemeente  bevestig  is.  Net 
voor  ds  Prinsloo  se  koms  na  Johannesburg  in 
1929,  is  die  gemeentes  Kensington,  Turffontein  en 
Newlands  van  Gemeente  Johannesburg  afgestig. 

Ds  JJ  Prinsloo 

Ds  Joachim  Johannes  Prinsloo  is  op  4 Augustus 
1903  in  die  distrik  Bronkhorstspruit  gebore.  Hy 
matrikuleer  aan  die  Hoërskool  Hoogenhout  op 
Bethal  waama  hy  vir  predikant  gaan  leer.  Op  26 
Desember  1929  word  hy  tot  die  Evangeliebedie- 
ning  toegelaat.  Op  1 Maart  1930  is  hy  georden  as 
predikant  van  Johannesburg.  In  dieselfde  jaar  is 
hy  getroud  met  mej  S Stone  wat  baie  bygedra  het 
tot  sy  suksesvolle  arbeid  in  die  kerk. 

Ds  Prinsloo  se  bedieningstyd  in  Johannesburg 
neem  ’n  aanvang  in  die  hartjie  van  die  depressie 
van  die  dertigerjare  toe  duisende  Afrikaners  van 


die  platteland  na  die  stede  moes  vlug  vir  ’n  be- 
staan.  Dit  was  hoofsaaklik  die  gemeente  van 
Cottesloe  waar  honderde  Hervormde-gesinne  weer 
hulle  kerk  in  die  grootstad  moes  vind.  Gedurende 


Ds  JJ  Prinsloo  1930-1944. 


hierdie  tyd  was  dit  die  kerkraad  en  predikant  se 
taak  om  toe  te  sien  dat  hierdie  nuwe  aankomelin- 
ge  in  die  stad  kerklik  geakkommodeer  word. 

Na  afstigting  van  bogenoemde  gemeentes,  het 
Johannesburg  in  1930  oor  nog  ongeveer  800  bely- 
dende  lede  beskik.  Langsamerhand  het  die  be- 
hoefte  aan  ’n  doelmatiger  en  ruimer  kerkgebou 
ontstaan. 


Nuwe  kerkgebou 

Gerhard  Moerdyk  is  as  argitek  en  HJ  van  Staden 
as  bouaannemer  verkry.  Die  boukommissie  wat 
deur  die  kerkraad  aangewys  is,  het  bestaan  uit: 
Ds  JJ  Prinsloo  (voorsitter),  S Mulder  (sekretaris), 
W van  Namen  (kassier),  R van  Binnendyk,  BJ 
Smit,  WJ  Pretorius,  IS  van  der  Linde  en  J van 
Melle. 

Dit  word  vermeld  dat  die  gemeente  groot  offer- 
vaardigheid  aan  die  dag  gelê  het  om  die  kerkge- 
bou  wat  tans  nog  in  gebruik  is  op  te  rig.  Die  hoog- 
geleë  gebou  het  deur  die  jare  ’n  onontwykbare 
landmerk  in  Johannesburg  geword. 

Dat  die  gemeente  gedurende  die  depressiejare  op 
loílike  wyse  saamgestaan  het  om  die  fondse  te  in 
om  die  kerkgebou  te  voltooi,  staan  buite  kyf.  Talle 
pogings  is  geloods  om  geld  byeen  te  bring.  On- 

dermeer  is  in  die  gemeente  'n  toneelgeselskap  op 
die  been  gebring  deur  Coen  van  der  Linde.  Met 
gemeentelede  as  toneelspelers  is  oral  op  die  Rand 
konsert  gehou.  Blykbaar  was  die  konsertpoging  'n 
groot  sukses  want  daar  is  gerapporteer  dat  dié 
groep  mense  baie  geld  ingesamel  het. 

Die  Dorkas-susters,  soos  wat  die  vroueverenig- 
ing  in  die  gemeente  bekend  gestaan  het,  het 
R260,00  ingesamel  vir  die  mat  voor  die  kansel. 
Op  daardie  stadium  van  die  geskiedenis  het  die 
NHSV  nog  nie  bestaan  nie.  Die  Dorkas-susters 
was  ’n  binne-gemeentelike  woue-organisasie  wat 
die  susters  saamgesnoer  en  geaktiveer  het. 

Ouderling  en  mev  IS  van  der  Linde  het  die  doop- 
vont  geskenk.  Die  weduwee  Griesel  het  betaal  vir 
die  mat  op  die  preekstoel  en  mev  Rhoda  het  die 
kussing  vir  die  stoel  op  die  kansel  gegee.  Diaken 
van  Staden  en  sy  vrou  het  die  offergawe-sakkies 
geskenk  terwyl  ouderling  Van  Rensburg  en  sy 
vrou  ’n  spieël  in  die  konsistorie  aangebring  het. 
Die  boukommissie  het  die  kanselkleed  voorsien. 

Die  dag  toe  die  nuwe  kerkgebou  ingewy  is  op  30 
November  1935,  het  die  gemeente  nog  net 
R3  000,00  skuld  gehad.  Die  totale  koste  van  die 
kerkgebou  het  R1 1 200,00  beloop. 

Die  perseel  waarop  die  kerkgebou  opgerig  is,  was 
'n  geskenk  van  die  Johannesburg  se  stadsraad. 

In  dieselfde  jaar  wat  die  kerkgebou  ingewy  is,  het 
die  gemeente  ook  'n  netjiese,  doelmatige  pastorie 


opgerig.  Die  ou  pastorie  in  Twickenhamlaan  53, 
Aucklandpark  is  verkoop  omdat  die  huis  te  groot 
was.  Die  pastorie  wat  op  die  perseel  langs  Twicken- 
hamlaan  53  opgerig  is.  het  by  voltooiing  R2  400,00 
gekos.  Die  argiteksfirma  Geers  en  Geers  wat  die 
planne  vir  die  nuwe  pastorie  opgetrek  het,  het  die 
wins  wat  hulle  met  die  projek  verdien  het  aan  die 
kerkraad  geskenk  ter  bestiyding  van  die  boukoste 
van  die  kerkgebou.  Die  feesrede  met  die  inwyding 
van  die  nuwe  kerkgebou  op  Saterdag  30  November 
1935  is  gelewer  deur  prof  Greyvenstein  aan  die 
hand  van  die  teks:  Op  hierdie  Petra  sal  ek  my  ge- 
meente  bou.  Op  Sondag  1 Desember  1935  is  die 
oggenddiens  gelei  deur  ds  JJ  Prinsloo  van  Rus- 
tenburg  na  aanleiding  van  Ester  6 vers  1.  Ds  PJJ 
Venter  het  die  middag  om  3 nm  ’n  kinderdiens  ge- 
hou  en  die  klokinwyding  behartig.  Die  aand  om  7 
nm  het  ds  LE  Brandt  voorgegaan  in  ’n  diens  waar- 
tydens  die  orrel  ingewy  is. 

Tydperk  van  groei  en  bloei 

Die  periode  tussen  1930  en  1945  was  die  bloeijare 
van  die  gemeente  Johannesburg.  Op  ’n  gemeen- 
tevergadering  gehou  op  7 November  1934  het  ds 
Prinsloo  daarop  gewys  dat  die  gemeente  op  daardie 
tydstip  ’n  ongekende  toename  in  lidmate  ervaar  het. 
Hy  het  daaraan  toegevoeg  dat  Johannesburg 


Hoeksteenlegging  van  huidige  kerkgebou  olv:  Ds  JJ  Prinsloo,  Maart  1935. 

gemeente  staan  bo  aan  die  lys  van  Hervormde  ge- 
meentes  in  Hervormde  Kerkverband. 

As  die  notule  uit  daardie  jare  gelees  word,  is  dit 
opmerklik  dat  aan  elke  faset  van  die  kerkwerk 
nougeset  aandag  gegee  is.  In  die  tyd  is  ouderling 
Van  Namen  deur  die  kerkraad  afgesonder  om  die 
groot  toevloei  van  Nederlanders  na  Johannesburg 
te  hanteer.  Die  Dorkas-susters  waama  al  eerder 
verwys  is,  is  op  vaste  basis  geplaas  as  orgaan  van 
bystand  in  die  gemeente.  Oor  kategese  is  dikwels 
gepraat  wat  dui  op  die  kerkraad  se  bemoeienis  in 
die  verband.  Die  armes  is  toegewyd  versorg.  In- 
teressant  is  die  feit  dat  die  kerkraad  heelwat  lid- 
mate  se  begrafnispolisse  betaal  het.  Dié  het  be- 
kend  gestaan  as  doodsboekies.  Die  enigste  voor- 
waarde  waaraan  ’n  behoeftige  moes  voldoen  om  te 
kwalifiseer  vir  die  betaling  van  sy  of  haar  doods- 
boekie  was  dat  sodanige  persoon  ten  minste  twee 
jaar  in  die  gemeente  moes  woon. 

Die  kerkraad  het  ook  voorts  voortdurend  aandag 
geskenk  aan  die  handhawing  van  morele  waar- 
des,  en  het  by  verskeie  geleenthede  in  die  verband 
vertoë  aan  die  regering  van  die  dag  gerig.  So  by- 
voorbeeld  het  die  kerkraad  in  1931  versoek  om 
Paul  Kmger  se  Sondagswet  van  1 898  te  handhaaf 
en  strenger  toe  te  pas. 

Ds  Prinsloo  het  by  tye  ook  maar  opdraande  in 
die  gemeente  gekry.  Aanvanklik  wou  die  kerkraad 
nie  aan  hom  eie  vervoer  verskaf  nie.  Na  uitgerekte 
besprekings  het  hulle  tog  uiteindelik  in  Julie 
1930  vir  hom  ’n  Whippet-kar  gekoop.  Opvallend 
was  ook  die  aanhoudende  rusies  tussen  kerk- 
raadslede  en  gemeentelede  onderling  wat  hy  altyd 
moes  besweer.  By  geleentheid  het  ’n  ouderling 
Wolmarans  gesê  dat  die  predikant  nie  by  die  ru- 
sies  betrek  moet  word  nie  aangesien  dit  die  leraar 
se  prestige  aantas. 

Vanweë  die  gestadigde  groei  van  die  gemeente 
het.  die  kerkraad  op  25  September  1937  besluit 
om  ’n  kombinasie  met  Newlands  en  Johannes- 
burg-Noord  te  vorm.  Die  te  beroepe  predikant  sou 
eerste  predikant  wees  van  genoemde  kombinasie 
gemeentes  en  meteen  die  tweede  predikant  van 
Johannesburg  gemeente.  Kragtens  die  kombi- 
nasie  ooreenkoms  sou  Johannesburg-Noord  die 
predikant  huisves  op  ’n  plek  nie  verder  as  Melville 
nie.  Johannesburg  en  Newlands  sou  elk  R360,00 
per  jaar  offer  om  in  die  predikant  se  lewenstog  te 
voorsien.  Daar  is  ook  ooreengekom  dat  die  kombi- 
nasie-ooreenkoms  aanvanklik  net  vir  twee  jaar 
sou  duur.  Aan  ds  Prinsloo  is  ’n  aantal  name  van 
predikante  voorgelê  om  van  te  kies  met  wie  hy  be- 
reid  was  om  saam  te  werk.  Ds  CS  van  H Steene- 
kamp  is  beroep  en  op  22  Februarie  1938  in  die 
gemeente  ontvang.  Op  28  Mei  van  dieselfde  jaar  is 
hy  egter  losgemaak  van  die  gemeente  omdat  hy  ’n 
beroep  na  Suidwes-Afrika  aangeneem  het.  Die 
rede  wat  ds  Steenekamp  vir  sy  spoedige  vertrek 


uit  die  gemeente  aangevoer  het,  was  die  pastorale 
verwaarlosing  van  die  gemeentelede  in  Suidwes- 
Afrika  en  die  aanslae  van  sektes  op  die  herderlose 
mense  aldaar. 


Groot  Trek  van  1938 

In  1938  wou  die  gemeente  van  Johannesburg  ook 
deel  hê  aan  die  historiese  herdenking  van  die 
Groot  Trek  van  1838.  Op  19  November  van  die  her- 
denkingsjaar,  het  die  kerkraad  sy  diepe  misnoë 
uitgespreek  omdat  die  Hervormde  Kerk  blatant 
oor  die  hoof  gesien  is  deur  die  feeskomitee  aan  die 
Rand.  Di  Prinsloo  en  Brandt  het  alles  in  hulle  ver- 
moë  gedoen  om  die  Hervormde  stem  ook  te  laat 
hoor  gedurende  dié  feestyd.  Laasgenoemde  predi- 
kant  het  spesiaal  die  kerkraadsvergadering  byge- 
woon  om  die  saak  saam  met  die  kerkraad  van  Jo- 
hannesburg  te  bespreek.  A1  die  reëlings  in  ver- 
band  met  herdenkingsfeeste  is  aan  die  Verenigde 
Kerk  oorgelaat.  Die  resultaat  van  die  besprekings 
was  dat  ’n  kommissie  saamgestel  is,  bestaande 
uit  di  Prinsloo  en  Brandt,  oudle  Van  der  Linde  en 
Colyn  en  nog  ’n  ouderling  van  elk  van  die  ander 
Hervormde  Gemeentes  in  die  omtrek  om  te  onder- 
handel  met  die  reëlingskomitee  rakende  Her- 
vormde  deelname.  Daar  is  voorts  besluit  dat  as 
bevrediging  nie  verkiy  kan  word  nie  sal  die  aange- 
wese  kommissie  alles  publiseer  in  die  plaaslike 
dagblaaie. 

Dit  blyk  dat  die  kommissie  tog  in  ’n  mate  ge- 
slaag  het  om  Hervormde  deelname  aan  die  fees- 
vieringe  te  verkry.  Ds  Prinsloo  het  ’n  beurt  op 
Langlaagte  se  feesprogram  verkry  en  ds  Brandt 
twee  beurte  in  die  oostelike  voorstede.  Verder  is 
ook  ’n  geleentheid  aan  die  Hervormers  gebied  dat 
die  gesamentlike  kerkdiens  ter  herdenking  van 
die  Groot  Trek  in  die  kerkgebou  van  die  gemeente 
sou  plaasvind.  By  die  geleentheid  het  ds  AJG 
Oosthuizen  van  Heidelberg  opgetree  as  prediker. 

Die  kerkraad  van  Johannesburg  was  egter  nie 
heeltemal  tevrede  met  die  toedrag  van  sake  nie. 
Op  voorstel  van  ouderling  Colyn  moes  die  skribá 
’n  brief  van  protes  aan  die  Kommissie  van  die 
Algemene  Kerkvergadering  rig  om  die  veront- 
agsaming  van  die  Hervormde  Kerk  in  die  toekoms 
te  verhoed.  In  aansluiting  hierby  het  ’n  ouderling 
die  opmerking  gemaak  dat  ds  Nicol  van  die  Ver- 
enigde  Kerk  by  twee  geleenthede  van  Kerkver- 
eniging  gepraat  het.  Hierop  het  die  vergadering 
besluit:  Dat  hierdie  sprake  in  die  kiem  gesmoor 
moet  word,  aangesien  dit  ’n  ramp  vir  ons  Kerk  en 
volk  sal  wees;  en  dat  ’n  brief  aan  die  Algemene 
Kommissie  geskryf  moet  word  waarin  hulle  ver- 
soek  word  om  niks  met  bogenoemde  te  doen  te  hê 
nie. 

Ds  FJ  van  Zyl 

Op  ’n  spesiale  kerkraadsvergadering  gehou  op 
Saterdag  8 April  1939  is  proponent  FJ  van  Zyl  as 
medeleraar  beroep,  nádat  die  kerkraad  die  ge- 
leentheid  gehad  het  om  hom  die  vorige  aand  te 
hoor  preek  tydens  ’n  Goeie  Vrydagdiens. 

Francois  Jacobus  van  Zyl  is  op  6 Mei  1913  ge- 
bore  in  die  destydse  Maricodistrik.  Sy  oupa- 
grootjie  was  die  bekende  ouderling  Vaal  Frans 
Joubert  wat  ’n  leidende  rol  in  die  kerk  en  gemeen- 
skap  van  Marico  tydens  die  ZAR  gespeel  het. 

Op  28  Mei  1939  is  hy  in  die  gemeente  Johan- 
nesburg  georden  as  predikant  van  die  Kerk.  Hy 
neem  sy  intrek  in  ’n  huis  in  Aueklandpark,  wat 
deur  die  kerkraad  aangekoop  is  vir  ’n  bedrag  van 
R2  150,00. 

Die  gedeelte  van  die  gemeente  wat  aan  ds  Van 
Zyl  oorgelaat  was  vir  bearbeiding  was  Westdene, 
Melville  3,  Brixton  34,  Langlaagte,  Mayfair,  Foun- 
tainbleau,  Ferndale,  Craighall.  Ds  Prinsloo  sou 
die  res  van  die  gemeente  bearbei. 

Aan  ds  Van  Zyl  sou  ’n  jaarlikse  traktement  van 
R720.00  betaal  word.  Die  kerkraad  het  ook  in- 
gewillig  om  R470.00  opsy  te  sit  om  vir  ds  Van  Zyl 
’n  motor  te  koop.  Ds  Van  Zyl  rnoes  R1 30,00  uit  sy 
eie  sak  bydra  vir  die  aankoop  van  die  motor  wat 
na  drie  jaar  sy  eiendom  sou  word. 

Aan  die  einde  van  1939  het  ds  Van  Zyl  in  die 
huwelik  getree  met  mej  Neelsie  Steyn  wat  hom  op 
’n  besondere  manier  onderskraag  het  in  die  uit- 
voering  van  sy  kerklike  werk. 


Ds  FJ  van  Zyl  1939-1942,  die  latere  bekende 
projessor  aan  die  kerk  se  Teologiese  Fakulteit. 


Onder  leiding  van  ds  Van  Zyl  is  gedurende  sy 
ampstermyn  ’n  doelmatige  kerkgebou  in  Westdene 
opgerig.  Vanweë  die  oorlogsjare  (van  1939-1945)  is 
afgesien  van  die  oorspronklike  planne  wat  voor- 
siening  gemaak  het  vir  ’n  groter  en  duurder  kerk 
as  die  een  wat  uiteindelik  in  1941  voltooi  is. 

Opmerklik  was  die  besondere  hartlike  same- 
werking  tussen  di  Van  Zyl  en  Prinsloo.  Ds  Van  Zyl 
het  telkens  hieroor  sy  opregte  waardering  uitge- 
spreek.  Ds  Prinsloo  het  op  sy  beurt  verskeie  kere 
verwys  na  die  voortreflike  werk  wat  ds  Van  Zyl 
gedoen  het. 

Op  grond  van  ’n  artikel  wat  ds  Van  Zyl  in  die 
Desember-uitgawe  van  Petra,  die  gemeenteblad. 
geskrywe  het  oor  die  Apostolies,  is  daar  ’n  eis 
deur  laasgenoemdes  ingestel.  Op  ’n  kerkraadsver- 
gadering  van  31  Januarie  1941  word  die  verga- 
dering  meegedeel  dat  die  Apostolies  ds  Van  Zyl 
sowel  as  ds  Prinsloo  gedagvaar  het  vir  skadever- 
goeding.  Die  eis  het  ’n  bedrag  van  R6  000,00 
beloop. 

Die  kerkraad  het  onmiddellik  hulle  volle  steun 
aan  die  leraars  toegesë  en  besluit:  Dat  liewer  hoj 
toegegaan  word.  eerder  as  om  mooi  te  praat. 

Tydens  die  kerkraadsvergadering  van  27  Fe- 
bruarie  1941  is  saaklik  deur  ds  Prinsloo  meege- 
deel:  Dat  hierdie  sakie  (verwysende  na  die  las- 
tereis)  skyn  deur  die  mat  te  geval  het.  Die  vergade- 
ring  moes  toe  ook  vemeem  dat:  Die  Apostolies  eg- 
ter  leuens  versprei  het  waarin  beweer  is  dat  die 
lastereis  wel  in  die  hoj  gedien  het,  en  dat  ds  Van 
Zyl  met  skaamte  daarvan  ajgekom  het! 

Dit  staan  soos  ’n  paal  bo  water  dat  volgens  die 
notules  van  die  kerkraadsvergaderings  die  kerk- 
raad  van  Johannesburg  stiykdeur  die  Kerk  afge- 
grens  het  teen  die  sektes.  So  byvoorbeeld,  het  die 
kerkraad  konsekwent  besluit  om  nie  die  kerksaal. 
of  te  wel  die  ou-kerkgebou  op  die  hoek  van  Hull- 
en  Agstestraat,  aan  die  Wederdopers  te  verkoop 
nie.  Later  is  die  gebou  vir  R 2 200,00  verkoop  aan 
die  Johannesburg  se  munisipaliteit.  Met  die  ver- 
koop  van  dié  gebou  is  ’n  hoofstuk  van  betekenis 
in  die  lewe  van  die  gemeente  afgesluit.  Hierdie  be- 
skeie  gebou  was  tot  onberekenbare  seën  vir  die 
kerk  in  Johannesburg.  Toe  die  Gemeente  Johan- 
nesburg  gedurende  die  naweek  van  13  en  14  Sep- 
tember  1958  die  inwyding  van  die  eerste  kerkge- 
bou  vyftig  jaar  gelede  herdenk  het,  het  iemand 
aan  die  kerkraad  geskryf: 

Vir  ons  is  dit  nie  net  ’n  ou 
kerksaaltjie  nie,  vir  ons  is  dit 
baie  meer.  In  1 929  het  ons  saam 
met  ons  ouers  op  die  Rand  aangekom, 
waar  my  vader  kom  werk  het. 

Ek  sal  nie  vir  u die  bitter 
hartseer  en  leed  vertel  wat  ons 
in  Johannesburg  gely  het  nie;  vir 
ons  was  dit  walglik.  Maar 

tog  was  ons  Hemelse  Vader  by 
en  met  ons.  In  daardie 
ou  saaltjie  het  ons  gevind 
alles  wat  mooi  was,  wat  ons 
gedink  het  dat  ons  agtergelaat  het. 

So  het  die  kerksaal  of  te  wel  die  Westerkerk  vir 
talle  en  talle  mense  wat  anders  miskien  in  die 
sielloosheid  van  die  groot  stad  ondergegaan  het, 
’n  geestelike  tuiste  geword.  ’n  Plek  waar  hulle  on- 
danks  die  rumoer  van  die  stad  God  kom  vind  en 
so  in  die  geloof  behoue  kon  word. 

Terwyl  ds  Van  Zyl  in  die  gemeente  werksaam 
was,  het  daar  ’n  preekbundel  met  vier  preke  uit 
sy  pen  verskyn.  Op  19  Februarie  1942  het  hy 
aangekondig  dat  hy  ’n  beroep  na  Standerton  aan- 
geneem  het.  Met  sy  afskeid  is  met  groot  waar- 
dering  na  sy  Calvinistiese  preke  verwys. 

Intussen  het  ds  Prinsloo  voortgegaan  met  die 
gemeente  se  bearbeiding.  Noukeurig  en  stiptelik  is 
aandag  gegee  aan  alle  fasette  van  die  kerklike  lewe 
en  werk.  Voortdurend  is  finansiële  bydraes  gele- 
wer  ten  bate  van  volksmonumente  en  bewegings 
ter  bevordering  van  die  welwese  van  die  volk.  So  is 
daar  byvoorbeeld  in  1943  deur  die  kerkraad  die 
enorme  bedrag  van  R100,00  geskenk  aan  die 
Universiteit  van  Pretoria  ter  oprigting  van  ’n 
mediese  fakulteit.  Die  bydrae  het,  aldus  ’n  kerk- 
raadsnotule  van  23  Januarie  1943,  die  gemeente 
laat  kwalifiseer  om  ten  minste  een  stem  op  die 
verkiesing  van  die  Raad  lewenslank  te  hê. 

Die  voortdurende  groei  van  die  Kerk  aan  die 
Rand  is  deurlopend  deur  die  kerkraad  hanteer.  In 
1942  is  ’n  Wesleyaanse  kerkgebou  vir  R1  300,00 
aangekoop  om  as  kerkplek  in  Langlaagte  diens  te 
doen.  In  dieselfde  jaar  is  die  Gemeente  Westdene 
van  Johannesburg  afgestig. 

Op  Sondag  1 1 Junie  1944  het  ds  Prinsloo  af- 
skeid  geneem  van  die  gemeente  aangesien  hy  ’n 
beroep  na  Brakpan  aangeneem  het.  So  het  nog  ’n 
merkwaardige  periode  in  die  geskiedenis  van  die 
Gemeente  Johannesburg  tot  ’n  einde  gekom. 

Die  egpaar  Prinsloo  het  in  hulle  tyd  en  omstan- 
dighede  merkwaardige  monumentale  werk  gele- 
wer  wat  die  gemeente  ten  goede  gekom  het. 

Ds  WJ  Roos 

Ds  Prinsloo  is  opgevolg  deur  ds  WJ  Roos  van 
Noordwestelike  Pretoria. 

Willem  Jacobus  Roos  is  op  17  Januarie  1919  in 
Rustenburg  gebore.  Hy  is  getroud  met  Kitty,  ’n 
nooi  Roos  wat  op  ’n  besondere  wyse  hom  as  pre- 
dikantsvrou  bygestaan  het. 

Op  26  Augustus  1944  is  die  nuwe  leraarspaar 
op  gesellige  wyse  in  die  gemeente  ontvang. 

Ds  Roos  het  hom  tydens  sy  dienstyd  in  die  ge- 
meente  as  ’n  baie  goeie  en  getroue  pastor  betuig. 


Huisbesoek  en  siekebesoek  was  sake  wat  beson- 
dere  voorkeur  by  hom  geniet  het. 

Onder  ds  Roos  se  leiding  is  ’n  fees  in  die  ge- 
meente  gereël  vir  die  feestelike  ingebruikneming 
van  die  Psalm-  en  Gesangboek  wat  op  29  Oktober 
1944  vir  die  eerste  keer  in  Afrikaans  verskyn  het. 
Die  feesdiens  op  genoemde  datum  is  gelei  deur 
prof  CH  Rautenbach. 

Vanuit  die  gemeente  is  daar  nogal  weerstand  ge- 
bied  teen  die  sing  van  psalms  en  gesange  in  Afri- 
kaans.  Ds  Roos  het  die  onverkwiklikhede  egter 
ferm  hanteer. 

Tot  op  hierdie  stadium  van  die  gemeente  se  ge- 
skiedenis  is  die  kerkgebou  ten  minste  eenmaal  ’n 
jaar  deur  die  Hollandse  gemeenskap  aan  die  Rand 
benut  vir  die  herdenking  van  die  Hollandse  vors- 
tin  se  verjaarsdag.  Tydens  so  ’n  erediens  wat  ge- 
durende  'November  1944  plaasgevind  het,  is  die 
deurkollekte  van  R44,00  bewillig  vir  ’n  grafsteen 
vir  wyle  ds  LE  Brandt. 


Ds  WJRoos  1944-1947. 


Ds  Roos  het  hom  baie  sterk  beywer  vir  die  bou 
van  ’n  kerksaal.  Dit  het  egter  nooit  gerealiseer  nie. 
Dit  moet  toegeskryf  word  aan  die  baie  gemeentes 
wat  van  Johannesburg  afgestig  het  en  die  onbaat- 
sugtige  bruidskat  wat  Johannesburg  vir  elke 
afgestigte  gemeente  gegee  het. 

In  hierdie  tyd  is  die  jeugvereniging  weer  gere- 
organiseer  en  op  vaste  voete  gestel.  Die  kerk- 
raadslede  is  as  erelede  beskou  wat  die  jeugverga- 
derings  moet  bywoon.  Jeugaangeleenthede  het  ’n 
vaste  deel  van  die  kerkraadsvergaderings  geword. 
Telkens  is  ds  en  mevrou  Roos  bedank  vir  die  in- 

sette  op  die  terrein  deur  hulle  gelewer. 

Omdat  daar  deur  ds  Roos  ’n  groot  aantal  onge- 
doopte  kinders  aangetref  is,  het  hy  die  saak  met 
die  kerkraad  bespreek.  Uit  die  bespreking  van  die 
saak  blyk  dit  dat  dit  moeilik  was  om  baie  van  die 
ouers  van  ongedoopte  kinders  te  motiveer  om  hul- 
le  kinders  ten  dope  te  hou.  Die  afleiding  word  ge- 
maak  dat  van  hulle  bereid  was  om  hulle  kinders 
in  privaathuise  te  laat  doop  eerder  as  in  die  kerk- 
gebou.  Om  die  toestand  die  hoof  te  bied  het  ds 
Roos  aan  die  hand  gedoen  dat  ’n  spesiale  doop- 
diens  op  28  April  1946  gehou  moet  word  waar- 
tydens  al  dié  kinders  gedoop  kon  word.  Uit- 
eindelik  is  nege  kinders  gedoop. 

Op  Sondag  22  Junie  1947  het  ds  Roos  afskeid 
van  die  gemeente  geneem  omdat  hy  ’n  beroep 
aangeneem  het  na  Ermelo.  Die  gemeente  het 
swaar  afskeid  geneem  van  ds  en  mevrou  Roos.  Dit 
kan  toegeskiyf  word  aan  die  egpaar  se  warme  en 
opregte  belangstelling  in  hul  medemens. 


Ds  PJL  Bierman  1 948-1955. 


Ds  PJL  Bierman 

Na  ’n  vakantskap  van  byna  agt  maande  is  ds  PJL 
Bierman  van  Heilbron  op  7 Februarie  1948  in  die 
midde  van  die  gemeente  verwelkom.  Hy  was  toe 
reeds  twaalf  jaar  predikant  van  die  Kerk.  Die 
Bierman-gesin  het  hulle  intrek  in  die  nuwe  pasto- 
rie  geneem  te  Kingstonlaan  38,  Aucklandpark. 
Die  gemeente  het  die  woning  toe  so  pas  gekoop  vir 
R13  200,00  omdat  bevind  is  dat  die  ou  pastorie 
nie  meer  geskik  was  nie. 

Op  rustige  wyse  het  ds  Bierman  sy  taak  as  pas- 


tor  aangepak.  Wat  van  meet  af  by  die  kerkraad 
byval  gevind  het,  was  ds  Bierman  se  gebruik  om 
by  elke  huis  met  huisbesoek  ’n  gebed  te  doen. 

Opvallend  was  dat  ds  Bierman  elke  kerkraads- 
vergadering  met  ’n  kort  preek  ingelei  het.  Deurentyd 
het  hy  die  ampsdraers  gewys  op  hulle  pligte  en  ver- 
antwoordelikhede.  Vir  ds  Bierman  was  ampsdraers 
die  teken  van  ’n  geloofsgemeenskap  wat  Kerk  wil 
wees.  As  sodanig  het  hy  hulle  voortdurend  op  die 
hart  gedruk  om  in  hulle  lewenswandel  ’n  voorbeeld 
vir  alle  gelowiges  te  wees. 

Die  pastoriepaar  het  gereelde  orrelaande  gehou 
waartydens  orreluitvoerings  gepaardgaande  met 
kerksang  aangebied  is.  Dit  het  groot  waardering 
van  lidmate  sowel  as  nie-lidmate  ontlok.  By  ge- 
leentheid  in  April  1949,  is  ’n  ene  mnr  Lancester 
gekry  om  ’n  lesing  oor  orrelmusiek  te  hou. 

Op  die  kerkraadsvergadering  van  29  Junie  1950 
is  gekla  dat  mevrou  Bierman  by  baie  lidmate  nie 
besoek  afgelê  het  nie.  Gevolglik  het  die  vergade- 
ring  besluit:  Dat  ds  Bierman  vergesel  van  mevrou 
Bierman  al  om  die  ander  jaar  gedurende  die  dag 
huisbesoek  sal  doen  en  waar  moontlik  sal  die 
kerkraad  gevra  word  om  hulle  te  vergesel.  Die  an- 
der  jaar  sal  die  huisbesoek  gedoen  word  soos 
gewoonlik.  Dit  dui  in  ’n  sekere  sin  op  die  eise  wat 
vier  dekades  of  wat  gelede  aan  predikantsvrouens 
gestel  is! 

Op  23  Oktober  1955  het  ds  Bierman  afskeid 
geneem  van  die  gemeente  omdat  hy  ’n  beroep  na 
Potchefstroom-Noord  aangeneem  het.  Met  sy  af- 
skeid  is  hy  gehuldig  vir  sy  saggeaarde  en  beleefde 
optrede  teenoor  ieder  en  elk.  Daar  is  ook  vermeld 
dat  hy  onthou  sal  word  omdat  hy  altyd  sy  werk 
biddend  gedoen  het. 

Dr  BJ  van  der  Merwe 

Die  eerste  beroep  na  die  vertrek  van  ds  Bierman 
het  op  dr  BJ  van  der  Merwe  geval  wat  dit  ook 
aangeneem  het. 

Barend  Jacobus  van  der  Merwe  is  op  11  Mei 
1926  in  die  distrik  Potchefstroom  gebore.  Op  18 
November  is  hy  in  die  huwelik  bevestig  met  Frieda 
Smit.  Teen  die  einde  van  1952  het  die  egpaar  na 
Nederland  gegaan  waar  dr  Van  der  Merwe  sy  dok- 
torale  studie  in  die  Ou  Testament  voortgesit  het. 
Aan  die  einde  van  1955  behaal  hy  die  doktors- 
graad  met  lof  en  word  deur  die  Kommissie  van  die 
Algemene  Kerkvergadering  beroepbaar  gestel. 

Op  4 Februarie  1956  word  hy  in  Johannesburg 
as  predikant  bevestig.  Onmiddellik  na  sy  bevestig- 
ing  het  hy  die  kerkraad  versoek  om  hom  onmid- 
dellik  op  die  hoogte  te  stel  van  enige  probleem, 
siekte  of  gebeurlikheid  in  die  gemeente.  Geduren- 
de  sy  ampstermyn  het  hy  die  kerkraad  herhaal- 
delik  verseker  dat  die  gemeente  welkom  is  om  by 

Dr  BJ  van  der  Merwe  1 956- 1 959. 


die  pastorie  aan  te  doen. 

Die  eerste  probleem  wat  dr  Van  der  Merwe  die 
hoof  moes  bied  was  ’n  dispuut  wat  tussen  die 
kerkraad  en  ds  Knottnerus,  die  Nederlandsspre- 
kende  predikant,  ontstaan  het.  Van  vroeg  af  is  die 
kerkgebou  gereeld  deur  die  Nederlanders  gebruik. 
Die  samewerking  tussen  die  Nederianders  en  die 
gemeente  van  Johannesburg  was  deurgaans  hart- 
lik.  Ds  Knottnerus  het  egter  sedert  1955  begin 
met  liturgiese  dienste.  Hierop  het  die  kerkraad 
besluit  dat  die  Nederlanders  die  kerkgebou  net 
mag  gebruik  as  die  Afrikaanse  liturgie  in  die  ere- 
dienste  gebruik  word.  Ds  Knottnerus  was  nie 
gediend  met  dié  siening  van  die  kerkraad  nie. 
Hiema  is  die  Nederlanders  se  dienste  verskuif  na 
die  gemeente  Melville  se  kerkgebou.  Kort  hiema 
het  dit  egter  aan  die  lig  gekom  dat  ds  Knottnems 
dienste  hou  in  die  UCJM-saal  wat  binne  Johan- 
nesburg  gemeente  se  grense  geleë  is.  Die  kerkaad 
het  emstige  protes  by  die  Kommissie  van  die  Al- 
gemene  Kerkvergadering  aangeteken.  Die  onver- 
kwiklike  stryd  wat  vele  vergaderings  ten  gevolge 
gehad  het,  het  uiteindelik  gelei  tot  die  stigting  van 
’n  selfstandige  Nederlandssprekende  gemeente  in 
1958. 

Onder  leiding  van  dr  Van  der  Merwe  is  daar 
weer  ’n  emstige  poging  aangewend  om  ’n  kerksaal 
op  te  rig.  Dit  het  egter  nie  gerealiseer  nie  vanweë 
die  feit  dat  die  gemeente  se  finansies  dit  nie  toege- 
laat  het  nie. 

Gedurende  September  van  1958  is  ’n  groot  fees 
in  die  gemeente  gereël  ter  herdenking  van  die  feit 
dat  die  eerste  kerkgebou  van  die  gemeente  vyftig 
jaar  vantevore  ingewy  is.  Die  feesredenaars  was  di 


PJJ  Venter,  WJ  Roos  en  JJ  Prinsloo.  A1  drie  was 
oud  predikante  van  die  gemeente.  ’n  Netjiese  fees- 
blad  is  vir  die  geleentheid  gedmk  wat  ’n  bondige 
oorsig  van  die  gemeentegeskiedenis  weergegee 
het.  Voorsiening  by  die  fees.  is  ook  gemaak  vir  ’n 
kransleggingseremonie  by  die  grafsteen  van  wyle 
ds  LE  Brandt  in  Brixton  se  begraafplaas.  By  die 
geleentheid  sou  prof  SP  Engelbrecht  ’n  herden- 
kingsdiens  hou. 

Gedurende  die  tweede  helfte  van  1958  het  dr 
Van  der  Merwe  se  gesondheid  verswak  sodat  hy 
op  grond  van  mediese  advies  vir  drie  maande  op 
siekverlof  moes  gaan.  Pas  nadat  hy  in  ’n  mate 
herstel  het,  het  hy  ’n  beroep  na  Magaliesburg  aan- 
geneem  waar  hy  op  8 November  1959  bevestig  is. 
Die  laaste  keer  wat  dr  Van  der  Merwe  die  kerkraad 
van  Johannesburg  toegespreek  het,  was  op  2 No- 
vember  1959.  Hy  het  almal  aangemoedig  tot  beter 
en  intensiewer  bearbeiding  van  die  wyke  in  die 
middestad.  Hy  het  ook  die  noodsaaklikheid  van 
arbeid  onder  die  jeug  beklemtoon  waarvan,  aldus 
hom,  ’n  groot  persentasie  aan  die  god  van  die  wê- 
reld  behoort  het. 


Ds  FJZ  Booysen 

Op  5 Augustus  1960  is  ds  FJZ  Booysen  en  sy  eg- 
genote  as  nuwe  herderspaar  in  die  midde  van  die 
gerneente  verwelkom. 

Hy  is  op  1 Oktober  1905  te  Knoppiesfontein  in 
die  distrik  Standerton  gebore.  Hy  het  in  1932  in 
die  huwelik  getree  met  mej  Ester  Bredenkamp. 

Ds  Booysen  se  dienstyd  in  Johannesburg  ge- 
meente  is  gekenmerk  deur  die  mstige  bearbeiding 
van  die  gemeente  met  die  ingesteldheid  om  saam 
en  soos  die  kerk  te  leef. 

Op  17  September  1964  is  gerapporteer  dat  die 
Ringskommissie  van  voomeme  was  om  die  kerk- 
raad  te  ontmoet  om  die  finansiële  posisie  van  die 
gemeente  te  bespreek  wat  algaande  agtemit  begin 
gaan  het.  Die  rede  wat  vir  die  verslegtende  toe- 
stand  aangevoer  is,  was  die  daling  van  lidmaat- 
talle.  Hierdie  verswakte  finansiële  posisie  het  al 
hoe  meer  akuut  geraak.  Tydens  ’n  spesiale  kerk- 
raadsvergadering  gehou  op  19  Oktober  1964  is 
ondermeer  gemeld  dat  die  traktement  van  die  pre- 
dikant  nie  in  orde  is  nie,  en  die  laagste  is  van  alle 
predikante.  Hierop  het  ouderling  PJJ  Venter  ver- 
duidelik  dat  die  lidmate  van  Vrededorp,  Jan  Hof- 
meyer  en  Fordsburg  baie  arm  is. 

By  dié  vergadering  op  bogenoemde  datum  was 
die  Ringskommissie  teenwoordig  onder  leiding 
van  ds  JN  Wolmarans.  Die  doel  van  die  vergade- 
ring  was  dat  die  Ringskommissie  die  gemeente 
van  Johannesburg  wou  help  om  uit  die  moeilik- 
heid  te  kom.  Die  voorsitter,  ds  JN  Wolmarans,  het 
die  kerkraad  emstig  vermaan  oor  die  agtemitgang 

Ds  FJZ  Booysen  1 960-1966. 


in  die  gemeente.  Hy  het  ondermeer  die  opmerking 
gemaak  dat  indien  die  tug  in  die  gemeente  gehand- 
haaf  word  dit  die  mense  sal  terugbring  kerk  toe. 

Op  21  Januarie  1965  het  die  kerkraad  ten  spyte 
van  verswakte  finansies  ’n  sterk  pleidooi  gelewer 
vir  die  vestiging  van  ’n  gemeentesentrum  in  Hill- 
brow  ten  einde  kerkver\Teemdes  te  bereik.  Die 
kerkraad  het  egter  die  standpunt  gehuldig  dat  die 
middestad-gedeelte  deel  moes  bly  van  Johannes- 
burg  gemeente.  Toe  dit  egter  onafwendbaar  blyk 
te  wees  dat  ’n  afsonderlike  standplaas  in  die  mid- 
destad  van  Johannesburg  gevestig  moes  word, 
het  dit  beteken  dat  Johannesburg  se  voedingsbo- 
dem  van  toe  af  van  alle  kante  ingeperk  is. 

Op  8 Mei  1966  het  ds  Booysen  sy  afskeidspreek 
gelewer  omdat  hy  ’n  beroep  na  Waterval  Boven 
aangeneem  het.  Dit  was  ’n  historiese  geleentheid. 
Met  ds  Booysen  se  vertrek  het  Johannesburg  ge- 
meente  finaal  afskeid  geneem  van  'n  eie  voltydse 
predikant.  Die  wat  agtema  gearbei  het,  was  deel- 


tyds  of  in  kombinasie  verbind  aan  die  gemeente. 

Die  jongste  tyd 

Demografiese  en  sosio-ekonomiese  faktore  se- 
dert  die  middel  sestigerjare  was  die  oorsaak  van 
die  sterk  afname  van  die  lidmatetal.  Baie  lidmate 
het  na  ander  woonbuurtes  verhuis  wat  bygedra 
het  dat  die  moeder  van  alle  Randse  Hervormde 
gemeentes  begin  doodbloei  het. 

Onder  leiding  van  die  konsulent  ds  JN  Wol- 
marans,  het  die  Gemeente  Johannesburg  in  kom- 
binasie  getree  met  die  Gemeente  Johannesburg- 
Wes.  Dit  sou  Johannesburg  in  staat  stel  om  weer 
'n  eie  predikant  te  bekom.  Iets  wat  vir  die  gemeente 
op  daardie  stadium  nie  op  eie  stoom  haalbaar  was 
nie.  Vanweë  die  kombinasie  reëling  is  proponent 
AA  da  Silva  aan  die  begin  van  1967  as  predikant 
verwelkom.  Hy  dien  tot  en  met  Maart  1970. 

Sedertdien  het  die  Gemeente  Johannesburg  se 
getalle  nog  verder  drasties  gedaal.  Van  toe  af  is  dit 
'n  voldonge  feit  dat  die  gemeente,  gegewe  sy  ligging 
en  ten  aansien  van  die  gebied  wat  sy  voedingsbron 
uitmaak,  nie  langer  'n  selfstandige  standplaas  sou 
kon  handhaaf  nie.  Met  die  hulp  van  buurgemeen- 
tes,  konsulente  en  pastorale  hulpe  kon  die  kerk- 
like  werksaamhede  gelukkig  die  laaste  twee  de- 
kades  voortgaan.  Laasgenoemde  periode  was  vir 
die  gemeente  ’n  tydperk  van  'n  gestadigde  agteruit- 
gang  vanweë  verdere  getalle  inkrimping.  Tans  be- 
staan  die  gemeente  uit  net  sowat  127  siele  en 
word  pastoraal  deur  ds  JJ  Mamewick  versorg. 

Die  geskiedenis  van  die  Gemeente 
Johannesburg  is  ’n  veelbewoë  geskiedenis.  Dit 
getuig  van  stryd  en  groei,  van  teëwerkinge  en 
bloei.  Tog  deur  alles  heen  is  die  Woord  vzin  God 
verkondig  en  die  sakramente  reëlmatig  bedien. 
Daardeur  was  dié  gemeente  die  afgelope  hon- 
derd  jaar  ’n  getuie  van  Jesus  Christus  die  Here 
in  die  groot  stad  Johannesburg. 


Die  huidige  kerkraad 


Voor  vlnr:  Oudle  Kotie  Lottering, 

Neels  Jansen,  ds  Johann  Mamewick, 
diak  Gert  van  Wyk,  oudl  Riekie  Kruis. 

Agter  vlnr:  Diaks  Elza  Pieterse, 

Wilma  Jansen.  Dalene  Bowker, 
Stienie  Wheeler,  Malie  de  Beer. 
AJwesig:  Oudl  Danie  van  Rooyen  en 
diak  Jean  Jansen. 

SPORTSWEAR 


Die  Ring  van  Johannesburg 
en  die  Gemeentes: 


® Johannesburg-Wes 
• Turffontein 


• Melville 

• Randburg 


wens  die  Gemeente  Johannesburg, 
ons  moedergemeente, 
van  harte  geluk  met  die  eeufeesviering 


